EDITORIAL 


COPIII, MODEL DE NEVINOVĂȚIE 


Vremea copilăriei rămâne pentru oricare dintre noi 
un timp cu valoare de simbol. Ea rămâne întipărită în 
memorie aproape toată viaţa și se pare că unele din 
experienţele trăite odinioară marchează într-un fel între- 
gul curs al vieţii omului. 

La 1 iunie se sărbătorește Ziua internaţională a copi- 
lului, una în care oameni din întreaga lume își îndreaptă 
gândurile și preocupările spre cele mai pure și sensibile 
făpturi: copiii. Este momentul în care şi la noi în ţară au 
loc diferite manifestări dedicate copiilor, dar atenţia se 
îndreaptă şi spre cei care nu mai sunt. Cu acest prilej, 
Prea Fericitul Părinte Patriarh Daniel a adresat un mesaj 
pentru ocrotirea și sprijinirea copiilor, pe care-l redăm 
cu unele omisiuni:“Copiii sunt muguri de lumină şi daruri 
sfinte, dovezi vii ale iubirii lui Dumnezeu, pe care trebuie 
să le preţuim la adevărata lor valoare şi pentru care tre- 
buie să învăţăm să mulţumim. Nevinovăţia, puritatea, 
iubirea şi sinceritatea lor reprezintă repere importante 
în drumul nostru spre împărăţia lui Dumnezeu şi ne pot 
ajuta să depăşim „cercul strâmt” al unei societăţi indi- 
vidualiste şi egoiste. Doar copiii pot oferi speranţă unei 
lumi secularizate, care tinde să uite moştenirile trecutu- 


lui, să pervertească valorile prezentului şi să renunţe la 
darurile viitorului. 

“Comunitatea contemporană, chinuită de egoism şi 
indiferenţă, a devenit o simplă „existenţă comunitară”, 
lipsită de roadele adevăratei comuniuni, bazată pe iubire 
şi ajutorare. Într-un spaţiu al profitului necondiţionat, 
definit prin transformarea fiinţelor în obiecte sau în cifre 
cu semnificaţii economice, copiii devin adesea simple 
obiecte şi ţinte vulnerabile. 

“Pentru a preveni aceste răni deschise în viaţa familiei 
- mediu sfânt al binecuvântării vieţii umane - trebuie să 
învăţăm să îi respectăm pe copii şi să îi înţelegem. Mân- 
tuitorul lisus Hristos i-a primit cu dragoste pe copii şi pe 
tineri şi i-a ascultat cu seriozitate. 

"Aceste două coordonate trebuie să caracterizeze 
relaţiile autentice şi necesare, desconsiderate, astăzi, sub 
pretextul afirmării libertăţii individualiste a omului con- 
temporan. Instabilitatea familială, divorţul, violenţa, 
scăderea fidelității conjugale, disprețul faţă de valorile 
tradiţionale au condus la traumele actuale suferite de 
cei lipsiţi de apărare, drame ignorate sau considerate 
simple informaţii oferite de mass-media. 


Învierea 


Deşi Legea privind protecţia şi promovarea dreptu- 
rilor copiilor menţionează, principiul interesului superior 
al copilului”, exploatarea, părăsirea, răpirea sau uciderea 
copiilor reprezintă păcate săvârşite, în continuare, la 
adăpostul indiferentismului, al consumismului şi al pro- 
fitului material, trăsături definitorii ale societăţii contem- 
porane. 

“Alături de părinţii trupeşti, slujitorii sfintelor altare, 
părinţi sufleteşti dăruiţi de Dumnezeu, sunt datori să îi 
ocrotească pe copii, pe cei mai mici fii ai Bisericii, prin 
iubirea părintească, prin sfatul bun, prin îndemnul la 
viaţă spirituală şi prin programe pastorale pentru copii 
şi pentru părinţii lor. După anii grei ai dictaturii comu- 
niste, când nu aveau dreptul să se implice în viaţa comu- 
nităţilor, preoţii, păstori de suflete, trebuie să urmeze 
pilda Bunului Păstor, să îi caute şi să îi salveze pe cei 
rătăciţi, căzuţi sau dezorientaţi, într-o lume stăpânită de 
materialismul agresiv. Părinţii copiilor trebuie să redes- 
copere, împreună cu slujitorii Bisericii, grija pentru copii, 
puterea rugăciunii curate şi ajutorarea spirituală şi mate- 
rială a copiilor, importanţa educaţiei creştine şi fru- 
museţea iubirii părinteşti, daruri necesare cinstirii alta- 
rului sfânt al familiei, binecuvântat de Dumnezeu şi 
aşezat la temelia relaţiilor sociale”. 

Într-adevăr, mulţi copii nu pot astăzi să se bucure de 
copilărie, fie în ţara noastră, fie aiurea. Pretutindeni însă, 
adulţii responsabili, împreună cu forurile îndrituite caută 
soluţii aşa încât să prevaleze în faţa dificultăţilor de tot 
felul, egalitatea de şanse la o educaţie, hrană şi o îngrijire 
cel puţin decente. 

La 10 mai 2012 Organizaţia Naţiunilor Unite a convo- 
cat la sediul ei din New-York o întrunire dedicată celor 
mici, în cadrul căreia s-a definitivat un document menit 
să promoveze protecţia copiilor în întreaga lume. La 
elaborarea sa şi-au adus contribuţia peste 180 de 
delegaţi care au trebuit să facă faţă presiunilor unor 
grupuri de radicali care opinau pentru promovarea 
termenului „diferite forme ale familiei”, înţelegându-se 
prin aceasta dreptul diferitelor persoane sau cupluri 
de a adopta şi întreţine copii într-o relaţie de tip 
familial. Până la urmă, morala a învins, aşa încât a fost 
adoptat documentul în cauză care recomandă printre 
altele interzicerea avortului pe motivul că fetusul este 
fiinţă umană. 

Mai marii lumii se preocupă așadar de soarta copilu- 
lui. În ciuda acestui fapt, cu tristeţe observăm că în multe 
locuri din lume soarta copiilor nu este îmbucurătoare. 

Un raport al UNICEF-ului menţiona acum aproape un 
an că în unele ţări africane copiii mor efectiv de inaniţie, 
iar șansele de a ajunge la o vârstă rezonabilă a celor care 
sunt supraviețuitori sunt limitate. 

În Marea Britanie apoi, în perioada 1999-2005, s-au 
dublat apelurile unor copii cu tendinţe sinucigașe la 
serviciile de asistenţă telefonică. Aceste tendinţe erau 


cauzate de stări de intimidare din partea colegilor, lipsă 
de afecţiune, stresul dinaintea examenelor și altele. 

Aici intervine importanta întrebare (sperăm că nu 
retorică): ce poate să facă Biserica în sensul călăuzirii 
spre o creştere ordonată și sănătoasă a copiilor? 

Răspunsul prompt pe care l-ar da oricine ar fi: în afara 
unei pastoraţii adecvate Biserica trebuie să se îngrijească 
de educaţia copiilor prin intermediul orelor de Religie, 
care nu sunt doar ore de predatteorie, ci și unele în care 
se deprind multe învățături morale. Este și acesta un 
adevăr, dar nu e suficient să ne limităm la atât. 

Maica Magdalena de la cunoscuta mănăstire,„Sfântul 
loan Botezătorul” din Essex - Anglia a realizat în urmă cu 
destui ani un mic îndrumar pentru părinţi. Acest volum 
cuprinde tot ce este necesar pentru o educaţie crești- 
nească a copiilor de azi. 

Folosindu-se de un limbaj simplu și adecvat, maica 
Magdalena arată cum dragostea și încrederea dintre 
părinţi și copii pot fi întreţinute și menținute de la naș- 
tere până la maturitate. Ea acordă o atenţie specială și 
rolului preoţilor de la parohii, sfaturilor pe care le pot 
oferi deopotrivă părinţilor și copiilor. 

Este vrednic de notat că autoarea are în vedere și 
inevitabilele influenţe exterioare exercitate asupra copi- 
ilor. Puterea și influenţa televiziunii sau a muzicii, a inter- 
net-ului sunt abordate și ele cu sfaturi precise și la 
subiect, astfel ca părinţii să-și poată îndruma odraslele 
spre o viaţă sănătoasă. 

Oricâte ispite ar fi însă, „a păstra idealurile Evanghe- 
liei și a trăi totodată alături de oameni care direct sau 
indirect o contestă, aceasta e <<asceza>> adolescenţi- 
lor noștri” (Maria Magdalena, Sfaturi pentru o educaţie 
ortodoxă a copiilor de azi, Editura Deisis, Sibiu, 2000, 
p.82). 

Biserica, părinţii, societatea și mai marii ei se preo- 
cupă de educarea și sprijinirea copiilor. Pe bună drep- 
tate s-a spus că ceea ce semănăm astăzi, mâine vom 
culege. Așadar, merită orice efort pentru a le asigura 
copiilor noștri condiţii decente de viaţă și pentru a-i 
ocroti ca pe cea mai de preţ comoară din câte se află 
pe pământ. 

Sfântul loan cel cu „gura de aur” spunea: „Nu voi 
înceta îndemnându-vă, rugându-vă și căzându-vă îna- 
inte, ca mai presus de toate celelalte să vă puneţi în 
rânduială copiii (...). Crește un atlet pentru Hristos și 
fiind în mijlocul lumii, învaţă-l evlavia din fragedă prun- 
cie” (Cuvânt despre cum se cade să-și crească părinții 
copiii, trad. loan |. Ică jr., Editura Deisis, Sibiu, 2000, 
p.106). 

Încheiem cele spuse până acum prin cuvintele Mân- 
tuitorului Hristos, de natură să arate cât de mare și 
sfântă taină este copilăria:„Cine nu va primi împărăţia 
lui Dumnezeu ca un prunc, nu va intra în ea” (Luca 18, 
17). 

DESPRE FAMILIA CREŞTINĂ 


Familia este celula de bază a Bisericii și a societăţii. 
Biserica are, ca formaţie, din punct de vedere social, 
foarte bine fundamentat elementul familiei. Biserica 
însăşi se aseamănă cu o familie. 

Din punct de vedere teologic, familia a fost instituită 
de Dumnezeu în Rai atunci când Dumnezeu i-a binecu- 
vântat pe cei dintâi oameni, pe Adam și pe Eva, și le-a 
zis: „Creșteţi și vă înmulţiţi și umpleţi pământul și-l stă- 
pâniţi” (Facerea 1, 28). Astfel prima familie l-a avut ca 
preot şi martor pe Însuși Dumnezeu, ca să se arate 
marele rol pe care familia îl va avea pe pământ. 

Tot Dumnezeu a rânduit ca Hristos să se nască într-o 
familie, chiar dacă această familie nu s-a realizat după 
principiile omenești, dar imita familia pământească: 
Maica Domnului cu Fiul și cu Dreptul Iosif, care a repre- 
zentat pe tată, chiar dacă el nu a fost altceva decât cel 
căruia i-a fost încredinţată Fecioara Maria, pentru ca 
aceasta să fie ocrotită până al vremea împlinirii voii lui 
Dumnezeu cu ea. 

În familie se găsește toată lucrarea pe care Dumnezeu 
a săvârșit-o pentru mântuirea noastră și de aceea își 
menţine valoarea în cadrul Bisericii. 

Familia creştină se întemeiază prin Taina Sfintei Cunu- 
nii, adică prin căsătorie sau unire conjugală liberă dintre 
un bărbat și o femeie, cu binecuvântarea lui Dumnezeu 
în faţa Sfântului Altar, potrivit poruncii Creatorului, Care 
a zis:„Pentru aceea, va lăsa omul petatăl său și pe mama 
sa și se va lipi de femeia sa și vor fi amândoi un 
trup"(Facerea 2, 24) Constituită astfel în biserică (spaţiu 
liturgic) dar și în comunitatea eclezială, familia nu va mai 
fi un simplu cuplu conjugal, ci și spaţiul în care soţul îşi 
va privi şi își va preţui soţia, precum Hristos Biserica, iar 
soţia va recunoaşte în soţ pe cel care are menirea să dea 


Preot PETRU CLAUDIU CIOROGARIU 


sens familiei datorită grijii pe care, după modelul lui 
Hristos faţă de Biserică, o va arăta faţă de soţia sa și 
respectiv, copiii săi. Astfel soţul are datoria de a proteja, 
de a apăra, de a ajuta, de a menţine, prin ceea ce Dum- 
nezeu i-a lăsat și fizic şi psihic și intelectual, familia. Dar 
și mama vine, completând, prin această jertfă a iubirii, 
dăruind familiei rodul dragostei, ca răspuns al darului 
dumnezeiesc. 

Deci în familie nu există ierarhizare ca subordonare 
a unuia față de celălalt, ci avem de-a face cu o întâietate 
ca responsabilitate pe care și-o asumă fiecare dintre cei 
doi în momentul în care ei au primit binecuvântarea în 
faţa lui Dumnezeu. 

Unirea conjugală trebuie să fie monogamă, hetero- 
sexuală și binecuvântată. 

Monogamă pentru că mariajul implică angajamentul 
exclusiv și total a două persoane, una faţă de cealaltă, 
ca reflectare a unicităţii şi fidelității angajamentului lui 
Hristos față de Biserică. 

Heterosexuală pentru că„Dumnezeu'i-a făcut bărbat 
şi femeie”, cu scopul de a procrea, continuând creaţia 
prin unirea a două vieţi, printr-o îmbrăţișare plină de 
dragoste care, după cuvintele din slujba cununiei, va 
produce rodul trupurilor lor, copiii. 

Binecuvântată, deoarece Dumnezeu a binecuvântat 
de la început bărbatul și femeia cu chemarea de,a crește 
şi a se înmulţi”(Facerea 1,28), și numai El prin binecu- 
vântarea Sa poate crea viaţă. 

Unirea la care Dumnezeu îi cheamă pe bărbat și pe 
femeie reprezintă o „nouă creaţie”, făcând din doi „un 
singur trup”, născând copii, împlinindu-se în dragoste și 
lucrând împreună la mântuirea lor. 

Datoriile și obligaţiile relaţiei conjugale sunt reci- 
proce și întru totul egale. Soţul și soţia exercită funcţii 
diferite în sânul familiei, totuşi aceste funcţii sunt com- 
plementare, fiind eficace doar atâta timp cât se bazează 
pe egalitatea deplină și necondiționată a fiecărei părţi 
implicate, în ce privește statutul ontologic și valoarea 
spirituală. 

Un rol foarte important în viaţa de familie îl are (sau 
ar trebui să-l aibă) părintele duhovnic, pentru că el este 
omul rânduit de Dumnezeu, ca iconom al tainelor Lui, 
să ajute la mântuirea familiei. În numele lui Hristos dez- 
leagă de păcate, vindecă bolile sufleteşti împărtășind 
membrii familiei cu Trupul şi Sângele Domnului nostru 
lisus Hristos. Este cel care îi învaţă să ducă o viaţă creș- 
tinească și îi ajută pe cei doi să se înţeleagă unul cu altul, 
să nu se judece cu asprime în momente de grea încer- 
care, atât de frecvente în viaţa unui cuplu, ca fiinţa spi- 
rituală a cuplului să nu moară. Soții împreună cu copiii 
trebuie să aibă același duhovnic, pentru că majoritatea 

problemelor sunt comune iar duhovnicul cunoscând 
situaţia întregii familii poate ajuta la redresarea ei. 

Unul dintre scopurile familiei este acela de a lucra 
reciproc la mântuirea membrilor ei, astfel atât părinţi cât 
și copiii trebuie să aspire la mântuire, care este rostul 
vieţii omului pe pământ, iar ea nu se poate realiza decât 
în Biserică pentru că în afară de Biserică nu există mân- 
tuire, de altfel chiar familia este denumită ca fiind „mica 
biserică”, 


lubirea în familie şi nașterea de copii 


Temeiul vieţii de familie trebuie să fie dragostea ade- 
vărată a soțiilor, unul faţă de altul și faţă de Dumnezeu. 
Având o dragoste curată între ei, soţii pot să menţină în 
familie un climat pașnic astfel putând să-și îndeplinească 
îndatoriile lor, atât cele trupești cât și cele duhovniceşti. 
Femeia îi dă soţului ei încrederea, devotamentul și ascul- 
tarea sa, iar bărbatul îi dă femeii siguranţa că o poate 
proteja. 

Menirea familiei este de a procrea, de a da naștere la 
copii, care sunt rodul iubirii dintre soţii. Nașterea de copii 
trebui să aibă loc în cadrul căsătoriei, deoarece prin Taina 
Sfintei Cununi cei doi soţi au primit de la Dumnezeu 
binecuvântarea de a procrea. Din păcate în zilele noas- 
tre din ce în ce mai mulţi copii sunt zămisliţi și se nasc 
în afara căsătoriei. Astfel în Europa unele state încep să 
aibă mai mulţi copii născuţi în afara căsătoriei decă în 
cadrul ei. De exemplu în Estonia 59% din copii născuţi 
în anul 2007, au fost născuţi în afara casătoriei, în Suedia 
procentul este de 54,7%, în Slovacia 52,8% iar în Franţa 
şi Bulgaria de 52,6% respectiv 51%. O altă statistică arată 
că în ţările Uniunii Europene numărul copiilor născuţi în 
afara căsătoriei din 1990 până 2007 a crescut de la un 
procent de 17,4% la 35,1%. Sunt şi ţări în care procentele 
copiilor născuţi în afara căsătoriei sunt mici în comparaţi 
cu cele amintite mai sus. Astfel în Grecia procentul este 
de 5,9%, în Cipru 8,9%, în Italia de 17,7% și în Polonia de 
19%. Ţările în care au loc cele mai multe căsătorii sunt 
Cipru, Lituania, România și Polonia, în timp ce în Slova- 
cia, Bulgaria, Luxenburg şi Ungaria se înregistrează cele 
mai puţine căsătorii. Corelate cu criza demografică în 
care se află astăzi Europa, aceste cifre surprind și arată 
impasul în care se află astăzi familia. De observat faptul 
că ţările care au un procentaj mic referitor la naşterea 
de copii în afara căsătoriei și cele cu un procentaj mare 
referitor la numărul de căsătorii, sunt ţări cu creștini 
practicanți. 

Sfântul loan Gură de Aur spune că „cel care nu este 
căsătorit nu deţine în el însuși totalitatea fiinţei, ci numai 
jumătatea sa”, și în altă parte că "bărbatul şi femeia nu 
sunt una, ci o singură fiinţă”, astfel în familia constituită 
fără harul lui Dumnezeu și binecuvântarea Lui, soţii nu 
devin o singură fiinţă, sunt cel mult parteneri ai unui 


contract. Omul modern, din păcate a pierdut conștinţa 
că el este mădular viu al Biserici și că Biserica este spaţiul 
şi organismul comun în care prin harul Duhului Sfânt 
pulsează viaţa lui Hristos, iar familia trăiește în Biserică 
şi în Hristos, iar într-o astfel de familie protejată de harul 
Sfântului Duh trebuie să se nască,„o nouă viaţă”, iar nu 
într-o așa zisă familie în care nu există niciun fel de anga- 
jament și nicio relaţie de comuniune cu Dumnezeu. 

În familie soţii îşi manifestă iubirea unul faţă de altul 
şi faţă de Dumnezeu prin rugăciune, prin care bărbatul 
și femeia pot iradia toate celelalte fapte ale căsniciei, le 
pot sacraliza, transfigurându-le. Doar rugându-se împre- 
ună, soţii se vor descoperi unul pe altul și pe Dumnezeu, 
pentru că rugăciunea împreună a soţilor e bazată pe 
unitatea harică a familiei. 


Divorțul, o „plagă” a familiei 


Familia zilelor noastre se confruntă cu o mare pro- 
blemă, și anume divorţul. Angajamentul conjugal a fost 
înlocuit de divorţuri, din vina ambelor părţi, de acea 
este nevoie ca mariajul să fie asumat ca o vocaţie auten- 
tică, ca o „chemare” de a reproduce în viaţa conjugală 
acelaşi legământ de fidelitate și jertfă de sine pe care 
Fiul lui Dumnezeu la pecetluit prin Biserică. 

Familia a fost mereu temei, sprijin și garanţie a feri- 
cirii şi a împlinirii omului. În toate culturile tradiţionale 
se dădea o mare atenţie vieţii de familie, divorţurile erau 
foarte rare, iar copiii rămâneau fără părinţi doar când 
aceștia mureau în războaie sau de boli incurabile. 

Astăzi în ţările din Uniunea Europeană jumătate din- 
tre căsătorii sfârșesc în divorţ, iar unul din trei copii se 
naşte în afara căsătoriei. În Bulgaria 71% dintre cei căsă- 
toriţi divorțează iar în Austria procentul este de 66%. 

În anul 1980 în Europa existau 670000 de cupluri 
divorţate iar în anul 2005 numărul lor a crescut la peste 
un milion. E interesant faptul că proporţional cu numă- 
rul de atei declaraţi crește rata eșecului familial şi a 
divorţurilor. De asemenea ţările cu cea mai mică rată 
a divorţurilor sunt cele cu cei mai mulţi credincioși 
practicanți. 

În cursul anului 2011 în România a fost votată o lege 
prin care divorţul se poate pronunţa la capătul a numai 
30 de zile după ce soţii semnează de comun acord un 
act în faţa ofițerului stării civile sau a notarului, în timp 
ce în satul Virginia din America, pentru a putea divorța, 
soţii trebuie sa stea separați un an de zile. În cazul în care 
se dovedește că o singură zi pe parcursul acestui an, cei 
doi soţi au petrecut în aceeași casă, numărătoarea zile- 
lor anului de probă al divorţului începe de la zero. 

De ce fac americanii acest lucru? E simplu, pentru că 
orice studiu sociologic dovedeşte beneficiile imense pe 
care le are statul în cazul unei familii stabile. Familia este 
până la urmă fundamentul şi scopul organizării statale. 

Dragostea trupească îi uneşte la exterior pe oameni, 
dar numai atâta vreme cât există factori lumești (bani, 
frumuseţe, poziţie socială) şi îi despate atunci când ei 
dispar. În timp ce atunci când există dragoste adevărată, 
chiar dacă unul dintre soţi își pierde aceşti factori, aceasta 
nu numai că nu-i desparte, ci îi unește și mai mult, iar 
divorţul nu se mai produce. 

Când doi oameni își întemeiază o familie trebuie să 
aibe un reper comun. Dacă soţul are ca și reper pe soţia 
sa, iar soţia sa îl are ca reper pe el, înseamnă ca amândoi 
au repere diferite. Dar atunci când amândoi îşi întorc 
faţa către Dumnezeu și Îl iau pe Acesta ca reper, ajung 
să aibă un reper comun, astfel formează amândoi un 
trup unic, trup care nu se va mai separa. 

În Evanghelia după Matei, Hristos spune:,Ce a împre- 
unat Dumnezeu, omul să nu despartă”(Matei 19,6), ară- 
tând că legământul conjugal este veşnic. În altă parte 
Hristos afirmă că există un singur motiv pentru care 
oamenii pot să divorţeze, și anume adulterul , lar Eu zic 
vouă că oricine va lăsa pe femeia sa, în afară de pricină 
de desfrânare, şi se va însura cu alta, săvârşeșta adulter...” 
(Matei 19,9). Biserica Ortodoxă acordă divorţul și în cazul 
în care unul dintre soţi a comis un act de apostazie. 

Părintele Arsenie Boca spunea că „adulterul este un 
divorţ secret, întocmit pe minciună și tădare'”, deoarece 
este începutul separării de celălalt, adică din momentul 
când numai nădăjduiește în el şi în Dumnezeu, Care e 
chiar unitatea căsniciei. 

Legătura dintre mire şi mireasă nu e o lucrare a omu- 
lui, ci o lucrare a lui Dumnezeu, Cel care a creat, a unit și 
a săvârșit, deci umanul nu trebuie să intervină cu nimic 
în lucrarea divină, astfel cei care formează o familie tre- 
buie să fie conştienţi că au făcut un legământ veșnic în 
faţa lui Dumnezeu și aşa trebuie să rămână. 


Desacralizarea familiei 


În momentul în care omul modern a desacralizat 
familia, a secularizat Biserica și invers, pierzând astfel 
simţul familial, responsabilitatea faţă de familie, și șansa 
modelării și creşterii omului natural de a se împlini 
într-un registru și nivel superior naturii sale, nivel creat 
prin harul luiDumnezeu. 

Familia secularizată a suferit multe schimbări din 
nefericire, nu în bine. Au fost puse în circulaţie idei care 
fac din familie altceva decât ar trebui să fie și anume 
spaţiul în care soţii să se respecte și să se preţuiască 
într-o iubire marcată de conştiinţa că Dumnezeu îi vrea 
împreună, bărbat și femeie, aşa cum i-a creat și le-a bine- 
cuvântat unirea. 

Mulţi dintre contemporanii noştrii au ajuns să piardă 
pur și simplu semnificaţia celor două sexe, să nu le mai 
vadă în perspectiva familiei sacre. Pierzând dreapta 
raportare la Dumnezeu omul pierde semnificaţia spe- 


cificităţii sale în ceea ce el însuși numește „familie” şi 
rânduiala naturală în care funcţionează raporturile 
dintre bărbat și femeie, ajungând după cum spunea 
Sfântul Apostol Pavel in Epistola către Romani „să-și 
pângărescă trupurile lor între ei...căci femeile au schim- 
bat rânduiala firescă cu cea împotriva firii: asemenea 
și bărbaţii, lăsând rânduiala cea după fire...s-au aprins 
în pofta lor unii pentru alţii, bărbaţii cu bărbaţii, săvâr- 
şind ruşinea și luând în ei răsplata cuvenită rătăcirii lor.” 
(Romani 1, 24-27) 

Acest păcat al homosexualității este ridicat astăzi la 
rangul de virtute iar cei care îl practică îşi întemeiază şi 
aşa numită, familie”, batjocorind astfel familia sacră rân- 
duită de Dumnezeu. 

Din păcate aceste cupluri au obţinut o serie de drep- 
turi de la marea majoritate a ţărilor Uniuni Europene. 
Astfel Oanda este ţara care le oferă cele mai multe drep- 
turi acestor cupluri aproape aceleași drepturi de care se 
bucură un cuplu normal, în timp ce ţări care interziceau 
actele homosexuale, au dezincriminat aceste acte ex: 
Estonia, Finlanda, Cehia, Letonia etc. 

În cele mai multe ţări acestor cupluri li se recunoaște 
căsătoria, au dreptul să înfieze copii iar uni sunt,hiroto- 
niţi” preoţi și episcopi în diferite Biserici protestante, așa 
cum a fost cazul a două femei din Scoţia,lesbiene, care 
au fost hirotonite episcopi într-o Bserică descendentă 
din Biserica anglicană. 

Din fericire pentru România, noua lege privind Codul 
Civil promulgată la data de 17 iulie 2009 de către preșe- 
dintele ţării, include articole fundamentale care prote- 
jează familia. Astfel căsătoria este definită ca „uniunea 
liber consimţită între un bărbat și o femeie”, iar căsăto- 
riile între persoanele de același sex sunt interzise. De 
asemenea se interzice recunoaşterea în România a căsă- 
toriilor sau uniunilor homosexuale încheiate în alte țări 
de cetăţeni străini sau cetăţeni români, iar adopţia este 
interzisă. 

O decizie a Curți de Justiţie din Edinburg, Scoţia, de 
la sfârșitul lunii ianuarie 2009, ne arată de câtă susţinere 
se bucură aceste cupluri din partea judecătorilor, şi nu 
numai, din alte state care merg până la a sfida familia 
sacră. Astfel în procesul de custodie a doi copii a căror 
mamă este dependentă de droguri și care, în consecinţă 
nu poate avea grijă de ei, justiţia a hotărât să acorde 
custodia unui cuplu de homosexuali în dauna bunicilor 
naturali, care aveau vârsta de 46 respectiv 59 de ani și 
erau consideraţi prea bătrâni. Pentru custodia acestor 
copii mai erau înscriși un număr de 6 familii normale. 

Consecințele unui astfel de comportament, care duce 
la desacralizarea familiei, pe termen lung sunt nebănu- 
ite. De acea este nevoie de a le aduce la cunoştinţă aces- 
tor oameni învăţătura Bisericii referitoare la familie, la 
rostul acesteia și la întemeierea ei din bărbat și femeie 
şi nu în alt fel. 


Învierea 


DESPRE ROMÂNITATEA UNOR MĂNĂSTIRI 
BĂNĂŢENE 


În anul 1991, Profesorul Miodrag lovanovici - şeful 
catedrei de Istoria artei la Universitatea din Belgrad -a 
vizitat, împreună cu un grup de conaţionali, micro- 
muzeul protopopesc de la Lugoj , aflat în grija smere- 
niei mele (l-am înfiinţat, cu sprijinul conducerii Mitropo- 
liei, în 1974). 

În consemnarea - în româneşte! - a Domniei Sale, 
marcantul vizitator s-a referit la „tezaurul cultural exis- 
tent” în muzeul lugojean, subliniind totodată „prietenia 
adâncă, secular (...), statornicită între poporul român 
şi cel sârb”. 

Mai mult, tot dânsul şi colaboratorii săi au filmat 
catedrala-monument istoric din centrul municipiului, 
cu hramul „Adormirea Maicii Domnului“, ca de altfel 
toate bisericile şi mănăstirile sârbeşti şi româneşti din 
arealul Banatului istoric. Nu peste mult timp, am primit 
o copie a valorosului film; a fost o surpriză plăcută. 

Recent, un învățăcel din Serbia mi-a înmânat fru- 
moasa monografie intitulată „Srpski manastiri u 
Banatu'“, avându-l autor pe acelaşi renumit specialist 
menţionat mai sus, Prof. Miodrag lovanovici. 

Volumul în cauză (format mare) s-a publicat în Ed. 
Draganici din Novi Sad, în 2007, şi însumează 204 pa- 
gini. Este o lucrare foarte documentată; la bibliografie 
sunt indicate şi titluri de cărţi şi articole în limba 
română. 

Regretabilă este împrejurarea că aportul arheologiei 
româneşti nu e luat în considerare, că altminteri nu s-ar 
fi ajuns la concluzia nefirească, subiectivă (vezi harta 
nr.1, după pag.6), privind unele mănăstiri româneşti 
de astăzi, că ab origine ar fi fost sârbeşti. 

să ne fie permis a reda, în acest context, cuvintele 
neîntrecutului polihistor N. lorga (Istoria poporului 
românesc, ed. G. Penelea, Ed. Ştiinţifică şi Enciclopedică, 
Bucureşti 1985, p.13): „Ca orice om cult şi cu simţire 
normală, îmi iubesc şi eu neamul(...); îmi iubesc neamul 
pentru că e al meu şi atâta tot. Dar pentru a scrie isto- 
rie n-am nevoie de iubire, nici de ură; îmi trebuiesc 
numai izvoare şi minte sănătoasă în atâta măsură, câtă 
e de nevoie pentru a le lumina”. 

E vorba, întâi de toate, de mănăstirea ortodoxă 
Hodoş-Bodrog (exista în proximitate şi o abație 
catolică), cu începuturi în secolul al XII-lea ; a fost 
pustiită la invazia mongolă din 1241. 

Cercetările mai noi, ca şi conjunctura istorică 
generală mai prielnică românilor în ultimele decade 
ale veacului al XIV-lea şi primele din secolul următor, 
„ar pleda pentru ipoteza existenţei mănăstirii încă din 
secolul al XIV-lea ca şi ctitorie românească” (cf. Dr. 


Pr. prof. dr. VASILE MUNTEAN 


Corina Popa, Arta creştină în România, t. 3, EIBMBOR, 
Bucureşti 1983,p.172. A se vedea ce scrie şi D.Ţeicu în 
Geografia eclesiastică a Banatului medieval, Presa 
Universitară Clujeană, 2007, pp.94-95). 

Dar potrivit istoriografiei  sârbeşti, evident 
înregistrată de dl M. lovanovici (p. 145), Hodoş-Bodrogul 
s-a ctitorit abia în 1498 de către Dimitrie lakşici. 

S-a demonstrat însă că această familie nu avea 
proprietăţi în zonă, cel puţin până în anul 1561; în plus, 
investigaţiile arheologice din anii 1976-1977 au plasat 
momentul zidirii mănăstirii la răscrucea secolelor 14-15, 
la ridicarea zidurilor utilizându-se material din epoca 
romană, piatră şi cărămidă (Pr. dr. P. Vesa, Episcopia 
Aradului, Presa Universitară Clujeană, 2006, pp. 219- 
220, cu referinţe bibliografice), aserţiuni ce coroborează 
ipoteza Corinei Popa reprodusă supra. 

Cu privire la aşezământul monastic Săraca, autorul 
nostru inventariază în primul rând o tradiţie ce 
stabileşte vechimea acelei mănăstiri în secolul al XIII-lea 
(lovanovici, p.155),, atribuind apoi, în chip forţat, con- 
struirea ei (sub înfăţişarea actuală) sârbului Gheorghe 
Brankovici din sec. XV. 


Această falsă atribuire s-a făcut în urma unei con- 
fuzii regretabile (limpeziri la D. Ţeicu, op.cit., pp. 126- 
127). De precizat, în subsidiar, că încă la 1204- când nu 
existau minoritari la noi - sunt specificate într-un doc- 
ument papal numeroasele mănăstiri greceşti, adică 
ortodoxe, din părţile Şemlacului, unde se află actuala 
mănăstire Săraca: ibidem sint multa Graecorum, şi numai 
una romano-catolică: unum (...) sit Latinorum coeno- 
bium (bibliografie la V. Muntean, Monografia Arhiepis- 
copiei Timişoarei, |, Ed. Învierea, Timişoara 2012, p.68, 
n. 303). 

Cu siguranţă, ca şi construcţie de lemn, Săraca putea 
fiinţa la acea dată; arheologic - ca structură de zid - a 
fost datată în veacul al XIV-lea (V. Muntean, op. cit., p. 
69, n.3 04, cu indicaţii bibliografice). Este de plan în 
cruce cu braţe libere (de origine bizantină), similar cu 
cel al primei biserici de la Curtea de Argeş datând din 
sec.XIIl (V. Drăguţ, Dicţionar enciclopedic de artă 
medievală românească, Ed. Ştiinţifică şi Enciclopedică, 
Bucureşti, 1976, p.267 ; C. Popa, op. cit., p. 170). 

Cât despre mănăstirea Partoş, nu se poate susține 
teza că s-ar fi întemeiat de către despotul lovan Branko- 
vici (M. lovanovici, op. cit., p. 163), pe motiv că atunci 
când acel sfânt lăcaş s-a edificat - la începutul sec. XV - 
presupusul ctitor nu putea s-o facă , neexistând în acel 
răstimp, el decedând în anul 1502 (pentru datarea arheo- 
logică, Luminiţa Munteanu-Dumitriu, Itinerare arheo- 
logice bănăţene, Ed. Sport Turism, Bucureşti 1988, p.59). 

Obiectivitatea ştiinţifică l-ar fi determinat pe 
Prof. M. lovanovici să recunoască totuşi realitatea că 
unele mănăstiri sârbeşti la obârşie au fost româneşti, 
întrucât au apărut în„zone de locuire românească şi cu 
stăpâniri nobiliare româneşti”: Baziaş, Srediştea Mică, 
Sirinia, Voivodinţ, ultimele două nemaiexistând azi (cf 
.D. Ţeicu, op. cit.,pp.37,67,122,123 şi 131; V.Muntean, 
Scrieri teologice şi istorice, Ed. Diecezană, Caransebeş 
2012, p. 169). 

Ca o notă finală: în Prefaţă (Uvod, p. 7) trebuia 
amintită - alături de conventurile catolice precum 
Igriş - mănăstirea ortodoxă românească Toson sau 
Rosani din sudul Banatului, în apropierea Dunării, 
citorită de voievodul bănăţean Glad în preajma anului 
900 şi supraviețuind până în secolul al XII-lea (V. 
Muntean, Monografia..., p.28, n.97,cu bibliografie mai 
veche) . 


CLOPOTUL 


Clopotul ... cupă ce revarsă cerul în sufletele noastre, 
cer cuprins între margini de fier, vestitor al iubirii lui 
Dumnezeu și al Învierii în nopţile pascale. Până și el slu- 
jeşte Marelui Mister, devenind sunet, devenind cer... 

În răsunetul lui din zări în zări, vestind Cuvântul lui 
Dumnezeu, chemându-ne la tainica cină a gândurilor, 
are ceva din bucuria primordială a creaţiei. 

Cupolă pe crucea căreia se odihnește lumina soarelui, 
turlă voievodală ce adună în ea durerile unui neam și 
lacrimile cerului, căciulă străbună pe frunte de munte, 
glas de îngeri în triste plângeri, lacrimii de dor plâns 
tânguitor, este prezent în săptămâna deniilor, la cum- 
pănă de ani, în zori de sărbători, îndemnând la unitate, 
vestind pacea și bucuria comuniunii în Duh Sfânt, în 
lumina Cuvântului. 

Clopotul are în sine aurul soarelui, argintul brumelor, 
incandescenţa focului, tălăzuirea mărilor în tânguirile 
lor, seninul înălțimilor cerești, greutatea pământului, 
aripile îngerilor, glasul proorocului vestind zorii de săr- 
bători și viaţa veacului ce va să vie. 

În legănări de vânturi, sub bolți de ceruri şi omul 
poate fi un clopot, vestind între altar și cer durerile şi 
lacrimile străbunilor, bucuria învierii Cuvântului, a sufle- 
telor și zorii vieţii veșnice. 

Ajută-ne, Doamne, să devenim clopoţeii stelei magi- 
lor, vestind lumii bucuria Nașterii Tale, închinându-ne în 


Preot COSTICĂ MOROIANU 


Betleemul firii Ţie, Nou născutului Cuvânt pe scutecul 
de omătal ninsorilor împărăteşti. Și sufletul poate deveni 
clopotul bucuriei lui Dumnezeu în bradul Cuvântului pe 
cetinile fericirii ninse de iubirea Lui în veșnicie. 

Până și clopotul de fier devine sunet, devine cer slu- 
jind Marelui Mister, contopindu-se cu tânguirile și bucu- 
riile Acestuia, lăcrimând cu rouă cerească în ecteniile 
deniilor la răstignirea Cuvântului, vestind Învierea Lui și 
bucuria îngerilor, a mironosiţelor femei, a sufletelor și 
zorii infinitei zile a iubirii lui Dumnezeu. 


CĂLĂUZĂ DUHOVNICEASCĂ SPRE ÎNVIERE 


Învierea este praz- 
nicul bucuriei în care 
se aprofundează viaţa 
lăuntrică. Ea aduce cu 
sine mereu o stare ce 
aparţine sacrului, ca şi 
apartenenţă spre o 
divinitate, ne deschi- 
de drumul spre o bucu- 
fie a speranţei şi 
nădejdii spre învierea 
din sufletele noastre. 
Învierea este o sacrali- 
tate profundă ce se 
manifestă printr-o as- 
censiune a transcen- 
dentului spre absolutul 
fiinţei divine, care mereu aduce în prim plan desăvârşita 
stare a creaţiei umane transfigurate de Hristos, fiind un 
nou început şi determinând prin chenoză o chemare 
lăuntrică spre divinul absolut. 


DELIA ELENA LOTREAN 

Drumul ce îl parcurgem în viaţa aceasta reprezintă 
prin excelenţă un urcuş al învierii sufletelor noastre, care 
duce spre un praznic al bucuriei duhovniceşti, în care 
întreaga creaţie se transfigurează ca un drum spre 
desăvârşire, un miracol al divinității. Spre această cale 
ce transpune în fiecare dintre noi prezenţa harului divin 
care se contopeşte cu fiinţa creatoare, ne purtăm mereu 
spre o sacralitate duhovnicească care duce spre lumea 
de dincolo, o lume în care viaţa a biruit moartea, ca un 
imbold asupra umanităţii. 

Raportarea la Înviere, care transfigurează vechiul 
Adam în noul Adam, în lisus Hristos, Care prin răstignire 
şi moartea Sa a biruit porţile iadului şi ne-a adus din nou 
la cinstea cea dintâi, precum era ca o aducere aminte a 
făpturii Sale, pentru care a îndurat moarte şi moarte pe 
cruce, pentru ca noi sa dobândim viaţa şi învierea, este 
ca o arvună spre desăvârşire. Bucuria marelui praznic al 
Învierii Mîntuitorului lisus Hristos sa pătrundă ca o trans- 
figurare a veşnicei bucurii spre care să tindem toţi, 
bucurându-ne în aşteptarea desăvârşirii spre o nouăviaţă, 
în chenoza mântuirii noastre. 

NESFINTELE SFINTE 


Poate vă întrebaţi de ce am pus un astfel de titlu? 
Citind cartea Nesfinţii Sfinţi, scrisă de părintele arhiman- 
drit Tihon Șevkunov şi considerată un reper în literatura 
rusă a anului 2012, mi-am pus întrebarea:„Unde aş putea 
găsi chipuri de femei care şi-au trăit viaţa într-un mod 
profund creştin?” 

Astfel am ajuns să caut cu mult interes în cartea lui 
Constantin Gane (martir în temniţele comuniste), carte 
îmbibată de parfumul vremurilor trecute şi sugestiv inti- 
tulată Trecute vieți de doamne și domniţe, chipuri de 
vieţuire creştină, modele feminine în care dragostea, 
sacrificiul, bunătatea să ne uimească şi să ne lumineze. 


CORINA-ELENA SZILAGYI 
Profesoară psihopedagog - Timișoara 

Și, iată, am găsit-o pejupâneasa Sima Buzeasca, soţia 
vestitului erou Stroe Buzescu; el şi fraţii lui, Preda şi Radu, 
au fost în vremea lui Mihai Viteazul,un fel de mușchetari, 
care, strânşi laolaltă ca un singur om, au stat totdeauna 
de-a dreapta voievodului lor, credincioși, neobosiţi, scu- 
tul domnului și apărătorii moşiei” (Trecute vieţi de doamne 
şi domniţe, Editura Junimea, laşi, 1971, vol.1, p.132). 

Această remarcabilă femeie îşi iubea soţul şi ţara cu 
toată puterea sufletului ei. Să fii soţia celui mai bun ostaş 
al lui Mihai Viteazul însemna de multe ori să porneşti în 
pribegie şi să verşi multe lacrimi, rugându-te la Dum- 
nezeu zi şi noapte pentru izbânda bărbatului tău. 

Neavând copii, asta a fost viaţa ei — să-şi ajute bărba- 
tul, să se îngrijoreze şi să se bucure pentru el. Sub Matei 
Basarab, stolniceasa Sima, rămasă ultima din şirul ves- 
tiţilor eroi ai secolului al XVI-lea, era atât de respectată 
de toţi încât cuvântul ei cântărea foarte mult la orice 
judecată pentru motive de moşii unde era chemată - şi 
astfel totul se încheia după spusa ei. 

Acum am să v-o prezint pe doamna Elena, soţia dom- 
nitorului Matei Basarab. Mă veţi întreba, de ce am ales- 
o tocmai pe ea? Pentru că am descoperit cu admiraţie 
în secolul al XVII-lea o femeie-cărturar, traducător, iubi- 
toare a Bisericii, ocrotitoare a literaturii și a artei în Mun- 
tenia, a românismului. 

Părinţii ei i-au dat educaţia cea mai aleasă și i-au cău- 
tat un soţ demn de ea, căsătorind-o la frageda vârstă de 
14 ani cu viitorul domn al Munteniei, pe atunci „aga 
Matei, boierul din Brâncoveni, în vinele căruia curgea 
sângele lui Neagoe Basarab. 

Cu toate că între noii căsătoriţi era o diferenţă de 19 
ani, ei se înțeleseră și se iubiră... Pe deosebite tărâmuri 
cu substrat comun, sufletele lor s-au întâlnit și până într- 
atât s-au armonizat încât, după ce a ajuns domn, Matei 
Vodă s-a făcut ocrotitorul Bisericii, patriot, iar doamna 
Elena, liniștită, a căpătat o luminată dragoste de moșie” 
(/bid., pp.218-219). 

Doamna Elena şi fratele ei, Udrişte Năsturel, erau la 
noi în ţară - toţi autorii ne-o spun - printre cele mai culte 

persoane ale veacului. Ştiau greceşte şi slavoneşte, 
iubeau literatura, istoria, arta. 

Partea cea mai neobişnuită şi deosebită a activităţii 
ei pentru vremea aceea, nu a fost ridicarea bisericilor, 
deşi a înălţat două, nici țesutul, împletitul, brodatul, spe- 
cific femeilor din epocă, ci sprijinul acordat literaturii 
române, aflată la începuturile ei. A fost colaboratorul cel 
mai zelos al fratelui ei, ajutându-l la traduceri. 

Pe cheltuiala ei s-au tipărit primele cărţi bisericeşti în 
limba română, introducându-se astfel limba română în 
Biserică. A tradus împreună cu fratele ei şi celebra carte 
Imitația/Urmarea lui Hristos şi a colaborat la predoslovia 
cititorului din vestita Evanghelie de la Govora, fiind înze- 
strată cu dar scriitoricesc. 

Ca mamă a suferit mult, pentru că unicul ei copil a 
murit de mic, dar durerea ei nu s-a încheiat aici. A înfiat 
şi a crescut pe copilul fratelui ei, Udrişte, căruia îi murise 
soţia imediat după naştere, dar şi acesta a murit la vârsta 
de 17 ani, pricinuindu-i multă mâhnire. Aflăm dintr-o 
scrisoare a domnitorului Matei Basarab, că, fiind toate 
acestea „voia lui Dumnezeu, ne liniştim întristarea cu 
creştineasca mângâiere” (p. 221). 

Ascultătoare de părinţi, iubitoare de soţ, doamna 
Elena şi-a înmulţit cu adevărat talanţii pentru binele 
Bisericii şi al neamului şi a depăşit durerea morţii copii- 
lor prin credinţă. 

Al treilea pilduitor chip feminin vrednic de a fi 
menţionat l-am întâlnit la sfârşitul secolului al XVII-lea 
în persoana doamnei Ilinca, fata lui Radu Vodă Şerban, 
soţia marelui postelnic Constantin Cantacuzino şi mama 
voievodului Şerban. 

Primind de la mama ei o creştere deosebită la Viena, 
a fost la rândul ei o soţie devotată şi mamă iubitoare a 
12 copii. 

Ce impresionează în viaţa acestei femei? Puterea de 
jertfă pentru soţul şi copiii ei pe care i-a îngrijit când erau 
la închisoare, ostenind pentru scăparea lor, mergând cu 
ei la Constantinopol când aveau nevoie? 

Da, dar nu această trăsătură de caracter e cea mai 
impresionantă. 

Două evenimente din viaţa ei atrag atenţia — mai ales 
în acea perioadă în care moravurile lumii erau sânger- 
oase şi pline răzbunare: îl iartă pe cel care i-a omorât 
bărbatul şi nu doreşte răzbunare, ci stăruie pe lângă 
Domnul ţării să-i dăruiască viaţa. 

Nu doreşte funcţii nici pentru ea, nici pentru soţul ei 
şi e mâhnită când fiul ei, Şerban, doreşte să ajungă 
domn, cunoscându-i firea şi fiindu-i teamă să nu-şi 
nedreptăţească fraţii. E convinsă că „mai bine e să trăieşti 
gospodărind la moşii decât să umbli după măririle ce 
trag după sine atâtea neajunsuri” (/bid, vol.2, p. 46). 

Al doilea moment impresionant este că la vârsta de 
71 de ani se hotăreşte să meargă în pelerinaj la lerusalim. 
Şi ce face ea înainte de a pleca? Îşi face încă o dată testa- 


mentul, pentru că nu dorea cu niciun chip ca fiii ei să se 
dezbine pentru avere. 

Frumuseţea scrierii, înţelepciunea şi delicateţea sufle- 
tească caracterizează acest testament: „Ajungând la 
vremea bătrâneţilor, cugetat-am în inimă către prea 
bunul Dumnezeu ca să călătoresc către lerusalim (...) şi 
să plâng mulţimea păcatelor mele. Drept aceea, fiind eu 
gata asupra purcesului, am chemat pe toţi cei de la inimă 
ai mei iubiţi coconi, poruncindu-le a păzi toate câte sunt 
scrise aici mai jos. Întâi, fiii mei, să vă îmbrăcaţi cu frica 
lui Dumnezeu şi Lui să-l slujiţi şi Lui să vă închinaţi. Să 
vă iubiţi unul pe altul, locuind întru o dragoste frățească, 
după cum este zis: <<unde vor fi fraţi adunaţi în numele 
Meu, acolo sunt şi Eu prin mijlocul lor>>. Drept aceea, 
fiii mei, să locuiţi toţi împreună, ca și cum aţi fi într-un 
suflet, să nu se despartă unul de altul nicicât, ci să cin- 
stească cel mai mic pe cel mai mare, cum se cade, așij- 
derea și cel mai mare să iubească pre cel mai mic, după 
cum este zis” (p. 48). 

lată un comportament profund creștin: iartă chiar şi 
pe ucigașul iubitului ei soţ, nu caută măriri, vrea liniște 
şi pace, se îngrijește de sufletul ei și al copiilor ei mai 
presus de orice. 

Aceste nestemate ale secolelor trecute vi le-am adus 
cu drag în lumină. Privindu-le, mă întreb: câte astfel de 
preţioase suflete stau acoperite de colbul uitării ome- 
nești, dar strălucesc în faţa Tronului ceresc?! 

ZI DUPĂ ZI 


În fiecare dimineaţă se trezeşte devreme, pregă- 
tește micul dejun pentru cei dragi și îi duce pe copii 
la școală. Apoi se îndreaptă spre serviciu, așteptând 
cu răbdare tramvaiul sau autobuzul, sau, mai nou, 
aliniindu-se în șirul de mașini ce se formează înaintea 
mașinii ei. Ajunge la timp, știind că, dacă pleacă la o 
anumită oră, nu are cum să întârzie. 

Se întoarce destul de târziu, de fiecare dată nerăb- 
dătoare să-și revadă familia, indiferent cât de obosită 
ar fi. Îi ascultă pe toţi şi pe fiecare în parte, în timp ce 
pregăteşte iar masa. lau cina împreună în pace și cu 
bucurie. După obiceiul fiecărei seri, le citeşte copiilor 
din cartea cu povești și apoi merg cu toţii la culcare, 
mulţumind pentru ziua ce tocmai s-a încheiat. A doua 
zi, o ia de la capăt. 

Nimic neobişnuit până aici, scena poate fi recu- 
noscută în programul zilnic al multor femei, în nume- 
roase familii. E puţin, e mult, e ușor, e greu? Greu de 
spus, cred însă că de cele mai multe ori este cum ar 
trebui să fie. Aşa cum ne dă Dumnezeu fiecăreia 
dintre noi. 

Ce dă echilibru unei astfel de zile? Momentele care 
nu se văd, momentele de rugăciune despre care nu 
se vorbeşte: rugăciunea de dimineaţă, rugăciunile 
scurte de peste zi, de pe stradă, din mașină, de la ser- 
vici, pentru soţ, pentru fiecare copil în parte, rugăciu- 
nea de seară. 

Am putea spune că nu e timp pentru aşa ceva, pen- 
tru a păstra legătura cu Dumnezeu, dar, dacă vrem, 
dacă înţelegem că doar rugăciunea ne poateţine răb- 
dători şi zâmbitori în drumul nostru, în viteză, de-a 
lungul unei zile, îi vom găsi loc în programul nostru 
încărcat, în gândurile şi sufletele noastre. 

De multe ori mi se întâmplă să mă las copleșită de 
treburi și sunt cât pe ce să-mi plâng de milă. Dar mă 
oprește gândul la atâtea femei care au îndurat multe 
suferinţe, neajunsuri, şi au avut vieţi mult mai grele 
decât traiul de azi de care ne văităm noi. 

Dintre atâtea destine feminine extraordinare, mi-e 
suficient să-mi amintesc de două femei minunate care 
au trăit în vremuri diferite, având însă în comun o cre- 
dinţă nestrămutată: Sfânta Iuliana din Lazarevo și 
Maica Alexandra (Principesa Ileana). 

Două destine ce s-au împlinit în lumi diferite, pri- 
mul în secolul al XVI-lea, al doilea în secolul XX, două 
soţii, mame şi femei credincioase. 

XXX 

Sfânta luliana din Lazarevo nu a fost nici prinţesă, 
nici vreo personalitate importantă, ci o femeie simplă, 
căsătorită, mamă a treisprezece copii. Viaţa ei nu 


FLORINA JINGA 
Profesoară de Religie - Timișoara 


impresionează prin nimic extraordinar, doar 
inima ei iubitoare de Dumnezeu și de săraci. 

S-a căsătorit la 16 ani şi în fiecare zi își îndeplinea 
îndatoririle de soţie și mamă, iar noaptea obișnuia să 
se roage și să coasă haine pentru copiii orfani şi vădu- 
vele sărace. Găsea timp atât pentru toate obligaţiile 
solicitate, căci socrii ei îi încredinţaseră administrarea 
gospodăriei, cât și pentru nevoinţele ei în cinstea lui 
Dumnezeu și în slujba aproapelui. 

Nu certa slugile obraznice sau leneșe, smerindu-se 
înaintea lor și ducând ea însăși la bun sfârşit treburile 
pe care ele nu le făceau, deşi socrii și chiar soţul ei o 
mustrau pentru atitudinea ei. 

S-a pregătit duhovnicește înaintea sfârşitului vieţii 
pământești, din 2 ianuarie 1604, iar la moarte deasu- 
pra capului ei au strălucit o coroană și o lumină albă. 

Fiul ei spune că, după mai mulţi ani, când s-a săpat 
un mormânt alături de al său pentru unul dintre copiii 
ei, groparii au dat de moaștele ei din care se revărsa 
mir binemirositor El mărturisește că aceasta a fost 
pricina pentru care a așternut pe hârtie viaţa mamei 


prin 

sale. Mai târziu, prin mijlocirile ei, s-au săvârșit și 
minuni. 

Sfânta luliana este „pildă pentru soțiile credin- 
cioase”, „pavăză a mamelor creştine și a copiilor lor” 
(Acatistul Sfintei Iuliana, Icosul 1), iar modelul ei de viaţă 
răspunde la întrebarea dacă le putem împăca pe 
toate: „mulţimea treburilor casei nu trebuie să-i 
oprească pe credincioși să Îi cânte lui Dumnezeu” (Aca- 
tistul Sfintei luliana, Condacul al 6-lea). 

XXX 

Un alt destin uimitor care mă face să pot trece zâm- 
bind peste necazuri este cel al Maicii Alexandra, Prin- 
cipesa Ileana, fiica cea mică a Regelui Ferdinand și a 
Reginei Maria. 

Principesa Ileana a fost crescută într-un climat spi- 
ritual elevat. A fost deprinsă de mama ei cu arta și 
frumuseţea încă de la o vârstă fragedă, în timp ce 
severul ei tată îi vorbea despre datorie și loialitate faţă 
de România. Principesa Ileana a fost soţie și mamă a 
șase copii. 

A participat cu trup și suflet la cele două războaie 
mondiale, atât în calitate de soră medicală, cât și ca 
întemeietoare a unui spital ridicat pentru îngrijirea 
răniților de pe front în orașul Bran. 


A suferit și a fost alături de români în cele mai grele 
perioade ale istoriei acestei ţări, iar după instalarea 
regimului comunist a fost forţată să ia calea pribegiei 
împreună cu întreaga sa familie. 

De o nobleţe și o generozitate aparte, valorile ei 
au fost și au rămas mereu aceleași: credinţa creștină, 
dăruirea nedrămuită și iubirea faţă de semeni. 

În 1967, domniţa Ileana devine Maica Alexandra la 
Sfânta Mănăstire creştin-ortodoxă „Schimbarea la 
Faţă” din Ellwood, SUA. În toamna anului 1990, la vâr- 
sta de 81 ani, dorind să ajute copiii bolnavi și suferinzi 
din România postcomunistă, se întoarce pe meleagu- 
rile natale pentru o scurtă vizită. Peste doar câteva 
luni, în ianuarie 1991, se stinge într-un spital din SUA, 
rămânând pentru noi un model de viaţă iubitoare, 
jertfelnică, plină de roadele credinţei. 

E de ajuns să recitesc ce-am scris pentru a mă face 
mică în faţa măreției acestor vieţi. Nu pot decât să las 
rugăciunea să vorbească pentru mine: „Așa precum 
în ceruri să fie ziua mea!Vrerea Ta pe pământ, Doamne, 
să fie cu mine în tot ce spun și fac: aceasta să-mi fie 
îndrumarea în toate câte fac. Ajută-mă să-i ajut pe alţii 
şi astfel să mă uit pe mine însămi... (Ileana, Principesă 
de România, Arhiducesă de Austria, Trăiesc din nou, 
Humanitas, București, 2010). 

DESPRE SFINŢI ȘI SFINȚENIE 


Paul Evdokimov spunea că fiinţa unui sfânt,„este o între- 
bare de viaţă și de moarte adresată celorlalţi” (/ubirea 
nebună a lui Dumnezeu, Editura Anastasia, București, p. 75). 

Prezenţa sfinţilor și a sfintelor în viaţa noastră liturgică 
- iată o binecuvântare desprinsă din „corola de minuni 
a lumii”, din zidirea duhovnicească pe care toţi ne stră- 
duim să o clădim și să o consolidăm în fiinţa noastră 
lăuntrică - fiecare în felul său, după măsura darului încre- 
dinţat, după trimiterile, energiile și luminile proprii —,„cu 
largi fiori de sfânt mister”, ştiind că „tot ce-i neînţeles/se 
schimbă-n neînţelesuri și mai mari, sub ochii noștri tru- 
pești şi sufleteşti (Lucian Blaga, Eu nu strivesc corola de 
minuni a lumii). Într-un fel, parcă s-ar întâlni două dimen- 
siuni ale existenţei, cea umană și cea divină, oglindindu- 
se în transparenţa acestei binecuvântări. 

Fiind noi „prin natura lucrurilor, deodată și fiinţe ale 
lumii fizice și fiinţe ale lumii metafizice” (Părintele Arsenie 
Boca, O întrebare a iubirii, în Rostul încercărilor, Editura 
Credinţa strămoșească, laşi, 2008, p. 13), ne străduim, 
fiecare după bunăvoirea proprie, „să prindem în viaţa 
noastră vremelnică elemente veșnice” (Concepţia de viaţă, 
Ibid., p. 14). Astfel, contemplând viaţa și pătimirile sfinţi- 
lor din adânc de vremi sau de dată mai recentă, pe care 
le cinstim cu sfioasă dar neţărmurită evlavie, ne simţim 
mai aproape de Dumnezeu, de mântuire, de împărăţia 
cerurilor, de veșnicie - deşi nu îndrăznim să rostim 
aceasta cu voce tare. Pe praguri neumblate, veşnicia se 
rosteşte în șoaptă... 

Frumuseţea vieţii sfinţitoare, lucrările sfinţeniei necu- 
prinse cu mintea omenească, durerile și zdrobirile de sine 
ale celor ce s-au învrednicit să intre în rândul sfinţilor, 
toate acestea trec, desigur, dincolo de realitatea materi- 
ală sau de gândirea lineară, uniformă, simplistă. Mărtu- 
riile de iubire și credinţă nestrămutată, „norul de mărtu- 
rii” (Evrei 12, 1) ale celor care s-au împărtășit de sfinţenia 
„Tatălui duhurilor” (Evrei 12, 9-10), sunt tot atâtea realităţi 
spirituale lăuntrice, și „numai realitatea lăuntrică este 
realitate propriu-zisă”, numai ea se poate numi „viaţă, 
adevăr, lumină” (Karl Jaspers, lisus, în Oamenii de însem- 
nătate crucială, Editura Paideia, București, 1996, p. 154). 

Dar unii dintre noi se întreabă, ce fel de oameni au 
fost sfinţii? Prin ce anume se deosebeau ei de ceilalţi vie- 
ţuitori ai planetei? Ce fapte au săvârșit ei pentru a se 
învrednici de sfinţenie? Cum s-au apropiat ei„de cetatea 
Dumnezeului Celui Viu, de lerusalimul cel ceresc și de 
zeci de mii de îngeri (...), și de lisus, Mijlocitorul noului 
testament” (Evrei 12, 22; 24)? 

În primul rând, ei se considerau a fi hăt-departe de 
„Zarea desăvârşirii”, înțelegând - cu duh umilit și cu inimă 
înfrântă și smerită -,ţeserea Providenţei, care urmăreşte 
desăvârşirea noastră prin tot felul de încercări inevita- 


LUMINIŢA NICULESCU 


bile”; se fereau astfel să cadă în părerea „că desăvârșirea 
trebuie să ne-o facem noi, ceea ce e o trufie fără seamăn” 
(Părintele Arsenie Boca, Se umplu măsurile și se plinesc 
vremile, Editura Credinţa strămoșească, lași, 2009, pp. 
12-13). 

Smerenie, rugăciune, credinţă neclintită în Dumnezeu. 
Pentru că erau înveșmântaţi în smerenie, Domnul le înso- 
ţea și le lumina fiecare pas, fiecare gând, fiecare faptă, 
„pentru că Dumnezeu le stă împotrivă celor mândri, iar 
celor smeriţi le dă har” (| Petru 5, 5). Sfântul loan Scărarul 
arăta că aşa cum „soarele luminează toate cele ce se văd, 
smerenia întăreşte tot ceea ce săvârşim cu judecată. Nefi- 
ind lumină, toate lucrurile rămân în întuneric, iar lipsind 
smerenia, toate faptele noastre sunt deșarte” (Scara Raiu- 
lui, Editura Învierea, Timişoara, 2004, Cuvântul XXV, p. 
221). În viziunea sa, smerenia este o formă superioară de 
cunoaștere:, În timp ce cunoaşterea de sine este o neclin- 
tită înţelegere a măsurilor proprii, amintire și înţelegere 
neîntreruptă a celor mai neînsemnate căderi, smerenia 
este o cunoaștere cu totul superioară a învăţăturii lui 
Hristos, pe care cei vrednici o primesc în cămara sufletu- 
lui lor şi a cărei forţă e cu neputinţă a fi cuprinsă în cuvinte. 
(...) Să ne sârguim din toate puterile să urcăm vârful sme- 
reniei, iar dacă nu, să ne agăţăm cel puţin de umerii ei, 
ori, de ne împiedicăm, măcar din braţele ei să nu cădem, 
căci acela care și de aici cade, mirare va fi dacă va mai 
putea obţine vreun dar veșnic” (Jbid., pp. 223, 226). 

E nevoie de mult curaj pentru a urca,vârful smereniei”, 
dar și pentru a ne agăța de umerii ei sau pentru a nu 
cădea din braţele ei. A trăi smerit, a gândi smerit, a simţi 
smerit, a făptui smerit — câtă opintire, câtă tensiune inte- 
rioară, câtă renunțare! O luptă începută de îngeri, dar 
care trebuie continuată de om. O poate continua oricine? 
Nici vorbă. O pot continua doar cei ce caută pacea cu toţi 
şi vor cu adevărat să-L vadă pe Domnul (Evrei 12, 14). 

Sfinţenia este și o chemare, căci, până nu ne cheamă 
Dumnezeu, trimiţându-ne El împrejurările care să ne 
dezlege și de frică și de îndrăzneala trufiei, curajul nos- 
tru ar semăna mai mult a păcat decât a virtute; ar fi o 
sinucidere şi nu o jertfă a iubirii” (Părintele Arsenie 
Boca, Se umplu măsurile și se plinesc vremurile, p. 14). 
Este o chemare plină de dragoste dumnezeiască aceea 
de a ne desăvârși sfinţitor, sfinţindu-se astfel numele 
Domnului Dumnezeu în noi și prin noi. Mântuitorul 
Hristos adresează această chemare tuturor credincio- 
șilor: „Fiţi, dar, voi desăvârșiţi, precum Tatăl vostru Cel 
ceresc desăvârșit este” (Matei 5, 48). Sfinţii au trăit și 
trăiesc în duhul iubirii de Dumnezeu - iubire care 
biruie frica de moarte —, al încrederii în EI şi al jertfei 
de sine. 

Noi ce mai așteptăm? 

CRONICA SOCIETĂŢII FEMEILOR CREŞTIN- 
ORTODOXE DIN TIMIŞOARA (MARTIE - IUNIE 2014) 


De-a lungul întregii perioade au avut loc întâlnirile 
lunare ale membrelor Societăţii, în cadrul cărora, pe 
lângă preoţii sau mirenii invitaţi să ţină un cuvânt de 
învăţătură, s-au discutat problemele curente legate de 
activităţile desfășurate. 

În luna aprilie a fost invitat părintele Eugen Babescu 
de la parohia Timişoara losefin, care a vorbit despre pele- 
rinajul organizat în Ţara Sfântă de părintele vicar lonel 
Popescu, prin Centrul de Pelerinaje al Arhiepiscopiei 
Timişoarei, iar la întâlnirea din luna mai a fost invitată 
doamna prof. lrina-Luminiţa Niculescu, care a prezentat 
viaţa Sfintei Mare Muceniţe Irina. Întâlnirea doamnelor 
din luna iunie a avut loc în cadrul pelerinajului organizat 
de Societate la Sfintele Mănăstiri Luncanii de Sus, Fârdea, 
Izvorul Miron și Dobrești. 

S-au continuat, de asemenea, activităţile de vizitare 
a bolnavilor internaţi în spitalele: Municipal, Neuropsi- 
hiatrie Infantilă, „Louis Ţurcanu”- secţia TBC, Clinica de 
Chimioterapie și la Căminul pentru persoane vârstnice 
din Timişoara, unde s-a oficiat o dată pe lună Taina Sfân- 
tului Maslu. 


Prof. DOINA SERACIN 


Membre ale Societăţii au continuat să participe 
săptămânal la activităţi cu copiii care tranzitează 
Centrul de Primire în Regim de Urgenţă din cadrul 
Direcţiei Generale de Asistenţă Socială și Protecţiei 
Copilului din Timiş. 

La Praznicul Înălţării Domnului (Ziua Eroilor), 
doamnele din Societate au participat la pomenirea 
Eroilor, au aprins lumânări și au depus o coroană de 
flori la mormântul Eroului Necunoscut din Cimitirul 
Săracilor. 

În cadrul parteneriatului încheiat cu Liceul sportiv 
„Banatul”, Timişoara, Societatea Femeilor Creştin-Orto- 
doxe din Timişoara a contribuit și în acest an la finanţa- 
rea proiectului educaţional „Diferiţi, egali și împreună”, 
la care au participat elevi cu dizabilităţi intelectuale, 
continuând să acorde bursa lunară aceleiași eleve a aces- 
tui liceu, cu rezultate foarte bune la învăţătură și sport, 
provenite dintr-o familie cu mulţi copii. 

Membre ale Societăţii au ajutat și în această perioadă 
la pregătirea hranei oferite persoanelor nevoiașe la 
cantina socială a Parohiei Timişoara Iosefin. 

TABĂRA DE CREAŢIE 
„ICOANA ÎN SUFLET DE COPIL” 


Tabăra de creaţie „Icoana în suflet de copil”, organi- 
zată de Arhiepiscopia Timișoarei cu binecuvântarea 
Înaltpreasfinţitului Părinte Mitropolit Nicolae și cu pur- 
tarea de grijă a Preasfinţitului Episcop Paisie Lugojanul, 
sub coordonarea sectorului Învăţământ şi activităţi cu 
tinerii, cofinanţată de CCAJ Timis, pentru elevii olimpici 
la disciplina religie ortodoxă, le-a oferit acestora prilejul 
de a trăi practic, pentru câteva zile, prin activităţile des- 
fășurate și pelerinajul organizat la diverse mănăstiri, o 
fărâmă din ceea ce înseamnă tainele despre care au citit 
când s-au pregătit 
pentru olimpiada, 
la care au partici- 
pat. 

Pelerinajul a 
reprezentat pen- 
tru fiecare dintre 
ei pătrunderea 
într-un univers al 
credinţei, văzut şi 
simţit prin ochii 
copiilor din apro- 
pierea monahiilor 
şi monahilor care 
au ales lepădarea 
de lume și trăirea 
cu Dumnezeu, 
prin trecerea la 
viaţa îngerească. 

Locaţia desfă- 
șurării taberei, - 
Mânăstirea Timişeni-$ag, i-a introdus pe copii într-o lume 
aparte, departe de tumultul orașului, dezgomotul lumii, 
în adierea caldă a dragostei cu care au fost întâmpinați, 
în sunetul clopotelor care i-au chemat să participe zilnic 
la Sfintele Slujbe, urmate de comuniunea agapei frăţești, 


Prof. IOANA DRAGOMIR 
Școala Gimnazială nr. 30 din Timişoara 


atelierele de pictură şi activităţile recreative la care au 
fost invitaţi să participe, demonstrând implicare și devo- 
tament în toate activităţile realizate de ei sub îndruma- 
rea și coordonarea persoanelor autorizate în acest sens. 

Un dar oferit copiilor prin această tabără l-a repre- 
zentat trăirea în profunzime a sfintelor slujbe, simţirea 
în interioritatea lor și în taina inimii a cântărilor sfinte 
prin interpretarea îngerească a răspunsurilor de la strană. 

Liniştea desăvârșită i-a îndemnat la adâncă luare- 
aminte, la pătrunderea în cuvintele rugăciunilor făcute 
în comuniune cu 
ceilalţi, alături de 
taina inimii călu- 
gărilor  rugători 
pentru întreaga 
lume. În această 
atmosferă elevii 
s-au implicat cu 
tot sufletul la pic- 
tarea icoanelor pe 
sticlă, finalizate cu 
toată priceperea 
lor și cu toată dă- 
ruirea, rezultatul 
fiind de o deose- 
bită frumuseţe. 

Activităţile re- 
creative desfășu- 
rate sub îndru- 
marea pr. prof. 
Cristian Miloș i-au 
provocat să intre într-o lume a colaborării și comuniunii 
prin joc, având scopul descoperirii marelui dar al prie- 
teniei responsabile prin purtatea de grijă reciprocă, 
având la bază virtuțile teologice: credinţa, nădejdea și 
dragostea. 

Descoperirea în mod practic a acestor virtuţi prin 
împreună-petrecere, le-a încântat sufletele fragede, i-a 
ajutat să devină „îngerași în taină” unii pentru alţii, pur- 
tându-și de grijă, sfătuindu-i pe cei care au nevoie, ofe- 
rindu-și mici daruri în ascuns. Elevii au fost încurajați să 
încerce măcar printr-un mic exerciţiu de imaginaţie, preţ 
de câteva clipe să înveţe ce înseamnă purtatea crucii 
unul pentru celălalt, prin oferirea de răspunsuri la diver- 
sele probleme de viaţă aduse în discuţie. 

Pelerinajul la mănăstiri le-a oferit marea șansă a întâl- 
nirii cu oameni minunaţi, speciali, unici prin ecoul pe 
care l-au lăsat în sufletele copiilor. Prin toate aceste întâl- 
niri li s-a deschis o portiţă din interiorul lor spre înţele- 
gerea vieţii monahale, un exemplu frumos fiind cel al 
maicii stareţe de la Mănăstirea Cebza, care, atunci când 
le-a deschis ușa elevilor i-a întâmpinat cu cuvintele — 
„lată, v-am deschis ușa raiului”. 

Icoana făcătoare de minuni a Maicii Domnului de la 
Mănăstirea Săraca, moaștele Sf. ler. Nicolae, bisericuţa 
veche din cimitirul Mănăstirii Cebza, liniştea deplină, 
atmosfera de rugăciune profundă, reprezintă adevărate 
repere duhovnicești pentru sufletele copiilor, amintiri 
care dăinuie în timp și spaţiu, momente frumoase la care 
se vor întoarce cu drag și pe care le vor aduce în gând, 
ori de câte ori dorul de cer se va aprinde în sufletele lor. 

Un reper frumos al pelerinajului l-a reprezentat vizita 
la Mănăstirea Partoș, la bisericuţa veche a Mănăstirii care 
adăpostește mormântul Sfântului losif, unde copiii au 
avut șansa preţ de câteva ceasuri să se simtă casnici ai 

Sfântului, să păşească pe urmele sale. Întâmpinaţi cu 
multă dragoste și bucurie de părintele stareţ ierom. Var- 
laam Almăjanu, copiii au avut șansa să poposească în 
tihnă, în taină și rugăciune la adăpostul mormântului 
sfântului și să pătrundă pentru câteva clipe cu ochii ini- 
mii în bucuria locașului slujirii Sfântului ocrotitor al Bana- 
tului. 

Primirea plină de căldură și ospitalitate, frumoasele 
cuvinte adresate de către părintele stareţ, le-au rămas 
adânc întipărite în inimă, nu doar ca momente frumoase, 
ci mai ales ca învățături și repere pentru întreaga viaţă, 
prin pătrunderea într-o lume a tainei iubirii, care oferă 
șansa omului din lume să-și odihnească sufletul din aler- 
garea zilnică în adevărate oaze duhovniceşti cum sunt 
sfintele mănăstiri pe care le-am vizitat. 

Ne vor rămâne ca repere în suflet frumuseţea locuri- 
lor, dragostea monahilor și monahiilor, dăruirea tuturor 
celor implicaţi, splendoarea naturii, dar mai ales priete- 
niile pe care le-au legat copiii, care, dincolo de toate 
locurile vizitate, au primit marea binecuvântare a comu- 
niunii, a dragostei unul faţă de celălalt prin legăturile 
sincere legate. 

Astfel, elevii au învăţat pentru câteva zile descoperirea 
din interior a Tainei iubirii și credinţei prin contemplarea 
frumuseţii chipului lui Hristos din cel de lângă ei. Virtuţile 
despre care au citit în teorie au devenit astfel realitate 
interioară a vieţii, ajutându-i să crească duhovnicește, să 
aducă rod frumos în familie, în școală și în Biserică, dar 
mai ales, să-si zidească trepte spre Împărăţie. 

CONCURSUL „SFÂNTUL IOSIF CEL NOU” 


În perioada 14.05-12.06 a.c. s-a desfăşurat a II-a ediţie 
a Concursului judeţean de Religie „Sfântul losif cel Nou 
de la Partoș”, cu binecuvântarea Înaltpreasfinţitului 
Părinte Mitropolit Nicolae și cu purtarea de grijă a 
Preasfinţitului Episcop Paisie Lugojanul, în cadrul parte- 
neriatului educaţional dintre Inspectoratul Școlar Jude- 
ţean Timiș și Arhiepiscopia Ortodoxă Română a Timișoa- 
rei, în conformitate cu programa școlară la Religie 
ortodoxă și cu curriculumul proiectului Bisericii Orto- 
doxe Române „Hristos împărtășit copiilor”. 

Organizatorii concursului au fost: Arhiepiscopia Timi- 
șoarei — prin proiectul „Creaţie și înnoire prin Tradiţie”, 
Inspectoratul Școlar Judeţean Timiș, Parohia „Adormirea 
Maicii Domnului“ Comloșu Mare și Școala Gimnazială 
din Comloşu Mare. Ediţia din acest an a fost cofinanţată 
de Consiliul Judeţean Timiş și Primăria Municipiului 
Timişoara. 

Anul acesta te- 
ma a fost „CULTURĂ 
ŞI CREDINŢĂ - SPO- 
VEDANIA" și a stat în 
strânsă legătură cu 
proclamarea anului 
2014 de către Sfân- 
tul Sinod ca Anul 
omagial EUHARIS- 
TIC ȘI AL SFINŢILOR 
MUCENICI BRÂN- 
COVENI. 

Concursul s-a 
desfășurat pe cinci 
secţiuni pe tema 
dată: clasele II-IV: 
memorare și reci- 
tare de poezie religioasă și realizare de desen religios, 
clasele V-VIII: interpretare de pricesne, scriere și prezen- 
tare de eseu religios și realizare de desen religios; elevii 
participanţi la secţiunea de desen religios au realizat 
desenele în timpul concursului. 

Obiectivele concursului au fost: formarea virtuţilor 
creștine şi consolidarea deprinderilor de comportament 
religios-moral a elevilor; încadrarea cât mai bună a ele- 
vilor în viaţa bisericească și socială; o colaborare cât mai 
bună între preot și profesorul de Religie și formarea con- 
tinuă a cadrelor didactice și a preoţilor. 

Concursul s-a adresat elevilor de nivel primar şi gim- 
nazial din școlile și parohiile judeţului Timiș. Desfășura- 
rea concursului a cuprins trei etape: una locală: în fiecare 
şcoală / parohie, până la data de 31.05.2014, una zonală: 
între 2.06.2014 și 06.06.2014, în 10 centre zonale: la Paro- 
hia „Sfinţii Apostoli Petru și Pavel” Timișoara, Giarmata 

Vii, Topolovăţu Mare, lecea Mare, Beregsăul Mic, Deta, 
Făget, Gătaia, Lugoj și Sânnicolau Mare și una finală, la 
Centrul Eparhial Timișoara, în data de 12.06.2014. 

La centrul zonal Făget d-na profesoară Mihaela Pau- 
lescu de la Școala Gimnazială Margina ne-a oferit o 
cuprinzătoare opinie despre concurs:,„Dăruirea cu care 
participă acești copii este deosebită dacă ne gândim că 
ei sunt generaţia de mâine care se zbate să supravieţu- 
iască tentaţiilor nenumărate ale lumii moderne și să ducă 
mai departe valorile Ortodoxiei. De aceea este nevoie 
ca acești copii să se bucure de toată atenţia și strădania 
noastră de a le cultiva sufletele cu cele mai valoroase 
învățături”. 

În realizarea desenelor şi a eseurilor şi în alegerea 
poeziilor şi pricesnelor au fost jurizate următoarele 
aspecte legate de Sfânta Taină a spovedaniei: pocăinţa 
sau căinţa, mărturisirea propriu-zisă, canonul de îndrep- 
tare și lupta cu pă- 
catele  mărturisite 
pentru a nu le mai 
face. 

La faza zonală, în 
cele 10 centre răs- 
pândite pe întreg 
cuprinsul judeţului, 
au participat 290 de 
elevi, iar la faza 
finală, desfășurată 
la Timișoara, au par- 
ticipat 51 de elevi, 
toți elevii partici- 
panţi la cele două 
faze ale concursului 
au primit premii 
constând în: diplome, cărți şi icoane. 

Căștigătorii etapei finale a concursului sunt: la secţi- 
unea poezie cls. II-IV: Madeea Bugaru, cls. a III-a, Şc. 
Gimnazială Cărpiniș; la secţiunea desen cls. II-IV: Bianca 
Rodica Beșileu, cls. a IV-a, Șc.Gimnazială Beregsău Mare; 
la secţiunea desen cls. V-VIII: loana Vasile, cls. a V-a, Șc. 
Gimnazială Nr. 16 Timișoara; la secţiunea priceasnă cls. 
V-VIII: Darius Dragoș, cls. a VI-a, Şc. Gimnazială "Sfânta 
Maria” Timişoara și la secţiunea eseu V-VIII Loredana 
Rain, cls. a VIII-a, Parohia Temerești și Adelin Chiș, cls. a 
VII-a, Parohia lecea Mică. 

Şi anul acesta credem că proiectul educaţional „Con- 
cursul judeţean de Religie Sfântul Iosif cel Nou de la 
Partoș”, cu ajutorul lui Dumnezeu și prin implicarea Cen- 
trului Eparhial, a iniţiatorului concursului, a profesorilor 
de religie, a preoților și a elevilor și-a atins scopul forma- 
tiv şi misionar al Bisericii. 

DESPRE DREPTATE 


În Antichitate, dreptatea era considerată fundamen- 
tul oricărei orânduiri sociale statornice. În creştinism, 
virtutea dreptăţii capătă un înţeles nou, în sensul că are 
ca nucleu iubirea morală a valorii şi a persoanei. 

Dreptatea creştină este virtutea prin care creştinul îşi 
împlineşte toate îndatoririle sale faţă de Dumnezeu și 
față de oameni, fiind ajutat de harul dumnezeiesc. Ast- 
fel, în viaţa comunitară și în legăturile dintre oameni, 
dreptatea este păzitoarea drepturilor fiecăruia. 

Trăgându-și seva din însăși relaţia cu Dumnezeu, dar 
și din cea cu semenii, modelându-se prin iubire, drep- 
tatea devine, dincolo de spectrul ei social, sens al exis- 
tenţei umane, mijloc de mântuire, mod de dobândire a 
sfinţeniei și de apropiere faţă de Hristos, pentru că, în 
definitiv, în calitate de sumă a virtuţilor, dreptatea își are 
sensul ultim în Dumnezeu:,Calea, Adevărul și Viaţa” (loan 
14,6). 

În Vechiul Testament drepţii sunt lăudaţi. În Noul Tes- 
tament dreptatea stă la baza desăvârşirii. Pentru acest 
motiv, dreptatea se găsește sau este o condiţie a desă- 
vârșirii (Matei 5, 6). Virtutea dreptăţii are înţeles extins 
în Noul Testament. Sfântul Grigorie de Nyssa spune că 
prin noţiunea de dreptate înţelegem totalitatea virtuţi- 
lor. În Vechiul Testament, dreptatea era o stare socială, 
stabilită prin norme juridice, dar în egală masură era și 
o stare psihologică, era o stare de spirit a fiecărui om în 
parte, care consta în fidelitatea și identitatea menţinerii 
legământului și în respectarea promisiunilor și angaja- 
mentului pe care Israel l-a primit. 

Dumnezeu niciodată nu s-a dezminţit de legământul 
făcut pe Sinai și adesea Dumnezeu era numit Dreptul 
sau Sfântul lui Israel. La proorocul Osea (cap. 11) vedem 
că pentru faptul că, El este sfânt, este considerat și drept. 
Dreptatea ca virtute nu exclude dreptatea socială, nici 
pe cea juridică, dar aduce amendamente acestora în 
sensul că dreptatea creștină trebuie să urmărească sfin- 
ţenia. 

Pentru aceasta, dreptatea este legată de înfăptuirea 
binelui real, autentic și nu înfăptuirea binelui juridic. Spre 
deosebire de dreptatea iudaică sau legea talionului, 
dreptatea creștină caută să nu răspundă răului cu rău 
(Romani 13, 21), ci se caută binele real, înveșmântat în 
iubire, și nu cel formal, adică cel juridic. 

Vedem aici smerenia cea înţeleaptă a Stăpânului 
lumii. „Să plinim toată dreptatea” înseamnă săvârșirea 
și împlinirea tuturor poruncilor. Aici amândoi erau drepţi: 
şi Mântuitorul şi Sfântul loan Botezătorul, și amândoi 
umblau în poruncile Domnului fără prihană. În cazul 
celor trei pilde, nu este vorba de nedreptatea lui Dum- 
nezeu, ci de bunătatea Sa infinită. Pe fiul risipitor îl iartă 
pentru că s-a pocăit, lucrătorilor viei le-a plătit mai mult 


AMALIA DUCIUC 
Școala Gimnazială Mașloc, clasa a VIll-a 


din bunătatea Sa, iar smochinul a fost blestemat și s-a 
uscat arătând dreptatea Sa că „precum acest smochin 
fără roade se aruncă în foc, tot aşa și oamenii fără roade 
(fapte bune) vor fi pedepsiţi în foc”. 

Dreptatea creştină este întotdeauna unită cu iubirea 
creștină și de aceea dreptatea în Biserică se aplică una- 
nim, iar uneori dreptatea se aplică cu pogorământ. Tâl- 
harul de pe cruce a fost iertat și s-a mântuit pentru că 
s-a pocăit. La fel și vameșul, femeia adulteră, fiul risipitor, 
Sfântul Pavel etc. Legile aplicate fără milă, iubire, pot să 
facă din stat un monstru, pe când dreptatea unită cu 
iubire, nu va pierde dreptatea, ci mila va ajuta dreptatea 
să se plinească mai bine. lubirea face ca exigenţa gene- 
rală să se aplice în mod corect, prin pocăință, cazurilor 
individuale (legea talionului - dreptate excesivă unde 
lipsește iubirea). 

Deci iubirea creștină nu anulează valoarea dreptăţii, 
ci o ajută să se aplice mai bine. Dreptatea lui Dumnezeu 
este plină de dragoste și milă, pe când dreptatea oame- 
nilor este relativă şi egoistă. În faţa lui Dumnezeu, drep- 
tatea omenească este răstignită. losif şi Simeon sunt 
numiţi în Sfânta Scriptură drepţi deoarece aici cuvântul 
„drept” este sinonim cu cuvântul sfânt” În Sfânta Scrip- 
tură găsim cuvântul dreptate în înţelesul de „sfinţenie', 
adică de trăire după poruncile lui Dumnezeu. 

În acest înţeles, bătrânul Simeon este numit „drept 
şi temător de Dumnezeu” (Luca 2, 25), deoarece el se 
silea să trăiască întrutotul după poruncile lui Dumnezeu. 
La fel se spune și despre Iosif, logodnicul Sfintei Fecioare, 
că era drept (Matei 1, 19). Dacă în accepțiunea largă a 
termenului, dreptatea însumează toate virtuțile, sub 
aspect religios - moral -— creștin, dreptatea primeşte 
înţelesul de sfinţenie. 

Mântuitorul ne amintește: „de nu va prisosi dreptatea 
voastră mai mult decât a cărturarilor și a fariseilor, nu 
veţi intra în împărăţia cerurilor” (Matei 5, 20). Pentru 
Sfântul Apostol Pavel, a fi drept înseamnă a fi bineplăcut 
înaintea lui Dumnezeu (Efeseni 5, 10). Dreptatea este 
una singură, cea a lui Dumnezeu, care este insuflată și 
oamenilor ca virtute. Prin faptele bune pe care trebuie 
să le săvârșim în fiecare clipă, noi realizăm dreptatea 
care trebuie să fie însoţită de milă și acestea împreună 
ajung la finalul urcușului spre Dumnezeu, la sfinţenie. 

Mila este liantul care îmbracă dreptatea în desfășu- 
rarea ei, deschizându-i drumul omului spre darul lui 
Dumnezeu, care este sfinţenia cu care i-a înveșmântat 
pe toţi sfinţii Săi. 

Această dreptate se va manifesta față de semeni, în 
careva trebui să recunoști un frate, un împreună-mădu- 
lar cu tine, în trupul viu al lui Hristos, care este Biserica 
şi nu numai un simplu semen în aceeași societate. 

O LACRIMĂ SPRE CĂINŢĂ 


Acest eseu vine ca o mărturisire - în zilele noastre 
din ce în ce mai mulţi tineri uită de lucrurile plăcute lui 
Dumnezeu. 

Majoritatea dintre noi am crescut la bunici care ne-au 
insuflat valorile creştine și ne-au îndemnat să ne punem 
încrederea în Domnul. 

În timp am crescut și au apărut responsabilităţile. 
Adolescenţii din zilele noastre refuză spovedania . Acest 
fapt, fiind ca un glonţ ce lovește adânc în inimile înge- 
rilor, protectori pământești, vedem cum din colţul ochi- 
lor blânzi se fac stropi de rouă ce curg reci ca gheaţa pe 
obrazul veștejit de necazurile vieţii. 

Așa ceva am păţit și eu când am ajuns la Temerești 
cu multe griji şi sarcini pe cap, când bunica m-a întrebat: 

- Draga mea nepoată, uite este Postul Paștilor, când 
lumina sfântă de la lerusalim întră în sufletele curate ca 
un altar al creştinilor, nu crezi că ar trebui să te spove- 
dești? 

- Of, hai bunico, nu vezi câte stau să se spargă în capul 
meu. Exact la spovedanie mi-e mie gândul în momentul 
de față? 

Buzele-i tremurătoare tăcură. Bunica se blocase, peta- 
lele de trandafiri din obraji se păliră, iar în ochii-i blânzi 

năvăliră valuri agitate de lacrimi amare, căci mă consi- 
dera urmașul ei în păstrarea credinţei. 

- Vai de mine !... bunica nu plânge niciodată... Am 
facut-o lată. 

Pentru această greșeală imensă în sufletul meu, am 
participat împreună cu tinerii ortodocși din sat și cu 
părintele nostru paroh, la programul, lubiţi pe Dumne- 
zeu mai mult decât păcatul”, prin care am mers prin sat 
și am îndemnat oamenii spre spovedanie, dându-ne pe 
noi ca exemplu. 

Bucuroasă am venit acasă și i-am povestit bunicii 
despre acţiunea noastră. 

Aceste cuvinte îi ungeau sufletul rănit, fiind ca pică- 
turi de aur semănate pe drumuri albe de lumină. 

Ea nu făcut nici un gest, doar ochii îi trădau fericirea 
şi mi-a recitat câteva versuri din Balada lui Brâncoveanu: 

„Mare-i Domul Dumnezeu 

Creştin bun m-am născut eu 

Creştin bun a muri vreu." 

Bucuraţi-vă Sfinţi Brâncoveni 

și luminaţi-ne calea!” 


E] 


ăştiur 

PRIMA MEA SPOVEDANIE 


Aveam șase ani când mama mă luase de mâna într-o 
zi în care înmugureau sălciile și apăruseră magnoliile și 
mi-a spus că mergem la spovedanie, la biserica din sat. 
Nu înţelegeam ce este aceea „spovedanie“ și nu am pus 
întrebări, ci mă gândeam eu că dacă se petrece la bise- 
rică, trebuie să fie ceva frumos și nou pentru mine, deci 
era o surpriză și surprizele se așteaptă, nu se explică. 

Am văzut că mama s-a dus spre iconostas și îngenun- 
chiase, undeva în stânga, unde preotul aștepta. Mie mi-a 
spus să stau mai departe de ea și să spun rugăciunile pe 
care le ştiu (Îngerelul și Tatăl nostru). Părintele citise 
dintr-o carte mare o rugăciune, apoi, am auzit doar șoap- 
tele nedeslușite care ieșeau de sub epitrahilul pus peste 
capul mamei. La sfârşit, preotul îşi puse mâinile peste 
capul îmbrobodit al mamei mele și am înţeles că-i spune 
că o iartă. Îi zărisem mamei în ochi lacrimi, dar avea pe 
chip bucurie. Nu îndrăznisem să o întreb nimic, ci aștep- 
tam momentul potrivit. 

Apoi, m-a luat de mânuţă și m-a dus cu ea în fata 
Ușilor împărăteşti ale Sfântului Altar, de unde părintele 
ieșise ţinând în mâini Sfântul Potir. Ştiam că voi primi 
Sfânta Împărtășanie, pentru că asta o făcusem de multe 
ori când mergeam duminica la Sfânta Liturghie cu mama 
sau cu bunicii. 

Pe drumul spre casă, meditam cu mintea mea de 
copilaș în lumina de primăvară a soarelui care parcă mă 
făcea să înţeleg ce este spovedania. Acasă am între- 
bat-o, în sfârşit, pe mama de ce doar ea a fost la spove- 
dit și pe mine nu m-a dus. 

- Dragul meu, va veni timpul și pentru tine, în curând, 
mi-a zis ea. Apoi a continuat să-mi explice că și-a măr- 
turisit toate păcatele preotului, pentru ca Domnul Dum- 
nezeu să i le ierte. Această mărturisire a păcatelor este 
una din cele șapte taine, ce se numește SFÂNTA SPOVE- 
DANIE sau MĂRTURISIREA, şi e foarte importantă pentru 
mântuirea sufletelor noastre. Mi-a explicat că Sfânta 
Spovedanie este momentul în care, între preot, noi şi 
Hristos, care e nevăzut, se produce o minune. De fapt 
Hristos ne iartă și Lui îi spunem păcatele, iar preotul este 
mijlocitorul Lui. 

- Când mă pot spovedi și eu, mamă?, am întrebat eu 
cu ochii uimiţi. 

- La anul, dragul mamei, doar de la anul, când vei 
împlini șapte ani, mi-a răspuns mama, mângâindu-mi 
căpşorul și privindu-mă în ochi. Spovedania se face de 
câte ori vrei tu, pentru că ești botezat, și îţi cureţi sufletul 
de păcate (dacă ai minţit sau ai supărat pe cineva). La 
Spovedanie nu trebuie să ascunzi păcate, oricât ar fi de 
mari, fiindcă Dumnezeu le iartă, iar dacă ascunzi păcate, 
El nu ţi le iartă. 


ADELIN GABRIEL CHIȘ 
cl. a VII- a, Școala Gimnazială lecea Mică 


- Abia aştept să mă spovedesc!, am spus eu bucuros. 

Cu o săptămână înainte de a împlini șapte ani, mama 
mi-a spus să ţin post și să mă gândesc la toate păcatele 
pe care le-am săvârșit. Când am mers la biserică, să mă 
spovedesc, tata avenit cu mine. Simţeam teamă și ruşine, 
amvrut să plec acasă, dar el m-a încurajat, spunându-mi 
că sunt doar ispite de la cel viclean și că nu se va întâm- 
pla nimic rău. Mi-am făcut curaj și m-am aşezat în 
genunchi la preot să îmi spun păcatele. Îmi făcusem în 
minte o listă cu greșeli. Îi supărasem de multe ori pe 
părinţii mei. Părintele mi-a pus întrebări după ce am spus 
eu ce credeam că am greșit. 

După spovedanie, preotul s-a bucurat și m-a sfătuit 
să mai vin la Sfânta Spovedanie pentru că e foarte impor- 
tantă această taină. Eu am conștientizat ce ușurință sim- 
ţeam în tot trupul și îmi veneau în minte cântece de 
laudă precum „Sfinte Dumnezeule... sfinte tare”. 

Apoi m-am unit cu Hristos, luând Sfânta Împărtășa- 
nie. L-am invitat în mine, în tot locul curăţat al sufletului 
şi am trăit o mare emoție, neînţeleasă... 

Așa am înţeles ce e Sfânta Spovedanie. 


ău -Mare 


Beregs 


ă 


Şc. Gimnazial 


„cl.a IV-a, 


E] 

LUCRARE DESPRE SFÂNTUL ŞI MARELE SINOD 
AL BISERICII ORTODOXE 


Recent a apărut lucrarea cu titlul Hotărârile întruniri- 
lor panortodoxe din 1923 până în 2009 - Spre Sfântul și 
Marele Sinod al Bisericii Ortodoxe având ca autor pe părin- 
tele prof. dr. Viorel Ioniţă, (Editura Basilica a Patriarhiei 
Române, București, 2013, 263 pp.). 

Tema Sfântului și Marelui Sinod al Ortodoxiei este 
extrem de actuală acum, când s-a decis întrunirea aces- 
tuia în anul 2016, la Constantinopol. Au trecut foarte 
mulţi ani de când Patriarhia Constantinopolului a iniţiat 
acest proces, despre care s-a spus la început că va dura 
numai câţiva ani (?!). După decenii de întruniri și dezba- 
teri (inclusiv cu privire chiar la oportunitatea de a se mai 
organiza), acest for panortodox 
mult aşteptat nu s-a întrunit nici 
până în prezent. Motivele nu sunt 
nici de natură dogmatică, nici de 
natură canonică, ci ţin de organi- 
zarea teritorială actuală a Bisericii 
Ortodoxe în lume și de ce să nu 
spunem, de interpretările diferi- 
telor Biserici locale autocefale și 
autonome cu privire la unul sau 
altul dintre subiecte. 

Secolul XX a fost marcat de 
iniţierea procesului de corespon- 
sabilitate sinodală la nivel panor- 
todox, care s-a dovedit mai lent 
pentru că este un eveniment 
extraordinar în viaţa Bisericii con- 
duse în chip obișnuit prin Sfintele 
Sinoade ale Bisericilor autocefale 
locale. Congresul panortodox de 
la Constantinopol din 1923 a fost 
primul pas pe calea pregătirii 
unui Sinod al Bisericii Ortodoxe. 
De atunci au mai avut loc încă și alte întruniri și dezbateri 
teologice, care au pregătit temele ce vor fi abordate de 
către Sfântul și Marele Sinod al Ortodoxiei, atunci când 
acesta se va întruni. 

În sensul familiarizării clericilor şi laicilor cu privire la 
întreg procesul de pregătire a Sfântului Sinod de până 
acum şi la temele abordate, părintele prof. dr. Viorel 
loniţă, cu binecuvântarea Preafericitului Părinte Patriarh 
Daniel, s-a ostenit la apariţia lucrării menţionate acum. 

Aceasta este o lucrare sintetică, bine alcătuită, struc- 
turată în două părţi (una ce relatează întrunirile interor- 
todoxe și panortodoxe din 1923 până astăzi, iar cea de 
a doua care prezintă hotărârile întrunirilor panortodoxe 
din 1923 până astăzi). Deşi lucrarea anunţă că prezintă 


i HOTĂRÂRILE 
INTRUNIRILOR PANORTODOXE 
DIN 1923 PÂNĂ ÎN 2009 


- Spre Sfântul şi Marele Sinod al Bisericii Ortodoxe - 


Preot dr. MARIUS FLORESCU 


hotărârile întrunirilor panortodoxe din perioada anilor 
1923-2009, autorul face referire inclusiv la unele discuţii 
şi abordări care au avut loc în anul 2011. Se sprijină pe 
o bibliografie bogată, română și străină, cea din urmă în 
parte inedită în teologia noastră românească. 

Parcurgându-o aflăm o serie de hotărâri și dezbateri 
asupra cărora s-a insistat mai mult sau mai puţin în peri- 
oada în care dezbaterile au avut loc. Recitindu-le acum, 
ele apar într-o cu totul altă lumină (ex. întrunirea panor- 
todoxă de la Moscova din anul 1948). Constatăm apoi 
că multe dintre hotărârile adoptate de-a lungul timpu- 
lui nu pot fi normative pentru Biserică astăzi pentru că 
fie şi-au pierdut actualitatea, fie 
nu au întrunit unanimitatea nece- 
sară pentru a putea fi adoptate și 
înaintate spre dezbaterea Sino- 
dului panortodox propriu-zis. 

Dintre cele zece teme finale 
prevăzute pentru Sfântul Sinod al 
Ortodoxiei, asupra a opt dintre 
ele s-a ajuns la un acord comun. 
Dar, deși s-a considerat că tema 
dobândirii autonomiei de către o 
Biserică este una încheiată, textul 
fiind adoptat în unanimitate în 
anul 2009, Biserica Ortodoxă 
Română de exemplu a adus unele 
amendamente inclusiv cu privire 
la această temă (vezi temei nr. 
291 din 12 martie 2013, n.n.). 
Celelalte două teme: autocefalia 
și dipticele au rămas suspendate, 
existând la un moment dat pro- 
punerea patriarhului ecumenic 
Bartolomeu I-ul ca Sfântul Sinod 
al Ortodoxiei să se întrunească fără a mai lua în dezbatere 
aceste două teme (?!). 

Credem că lucrarea părintelui Viorel loniţă va avea o 
influenţă pozitivă, cel puţin în Biserica noastră, pentru 
o familiarizare a clerului, studenților și credincioșilor cu 
privire la procesul convocării și tematica Sfântului și 
Marelui Sinod. 

Felicităm așadar pe părintele prof. dr. Viorel loniţă, 
care a activat ani la rând cu frumoase rezultate la Cen- 
trul ecumenic de la Geneva, pentru realizarea acestui 
volum folositor mai ales celor care se ostenesc cu stu- 
diul disciplinelor Misiologie și Ecumenism, respectiv 
Drept bisericesc în Facultăţile de Teologie din Patriarhia 
Română! 

Din Trupul și Sângele 
Domnului 
Să gustăm 
Din pâinea 
Cerului 
Din Trupul şi Sângele 
Domnului, 
Ce S-a jertfit 
Spre mântuirea păcătoşilor, 
Da, jertfa, învierea şi înălțarea 
Fiului Sfânt, 
Pentru noi cei risipiţi 
În pulberea acestui pământ! 


Inima lui lisus 


Inima lui lisus a fost străpunsă 
Cu sabie și cu ură, 

Să vadă poporul câtă durere 
În viață Mântuitorul îndură. 


Și o căutăm în biserici 

În cărţi, în vitralii măiastre... 
Înima lui lisus bate etern 

În inimile noastre. 


POEZII DE 
PETRU JICHICI 


La suprema iubire 
După atâta durere 
Și atâta răstignire, 
lisus se înalţă la cer, 
La suprema iubire. 


O ceată de îngeri 

Îl înconjoară 

Domnul lisus privește pământul 
Pentru ultima oară. 


Păcatele noastre 
Vor fi iertate oare? 
Îl întrebăm pe lisus 
În viaţa viitoare! 


Rugăciunile noastre 


Prin ele putem ajunge, 
Când furtuna ne bate, 
Prin cântecele sorții, 
Prin rugăciuni repetate. 


Ziua sau noaptea, În zori sau seara, 
Peste zările albastre, 
Se înalţă ca niște păsări spre Domnul 
Rugăciunile noastre. 


Preacurată Maică, 
Pururea Fecioară 


Gândurile tale sunt atât de sus, 
Tu i-ai dat viață Pruncului lisus 
Nașterea Luminii pururi 

să te doară 
Preacurată Maică, Pururea Fecioară. 


Prin păduri de lacrimi te-ai sacrificat, 
Ţi-ai văzut Fiul răstignit, damnat, 
Însă Învierea veşnic 

te-nfioară, 
Maică Preacurată, Pururea Fecioară. 


Suferinţa lumii, sub al vieţii pom, 
Toată adunată într-un singur om! 
Muntele credinţei nimeni 

nu-l doboară, 
Preacurată Maică, Pururea Fecioară! 


Neamul meu se află-n 
rugăciune 


Neamul meu se află-n rugăciune, 
Și cuvinte-ncearcă să adune, 
Lacimi şi speranţă și durere, 

Și credinţa care ni se cere. 


Neamul meu, ce-a suferit prin vreme, 
Pe lisus, Preasfântul, vrea să-L cheme, 
Pentru-a slobozi din cer iubire, 

Ca un semn de dreaptă mântuire. 


Cp Canal E Fo 57 asul, 


Înviat-a din mormânt 
Domnul lisus Hristos Cel sfânt 


Bucuria celor din ceruri și-a celor de pe pământ 
Și împărat a tot stăpân și peste rău și peste bun, 
Și povaţă minunată pentru mamă pentru tată 
Pentru băiat, pentru fată, pentru lumea toată. 


să fii Doamne preaslăvit, 


Că pe moaște ai biruit, Tu ești bun ocrotitor, 
Doamne al oamenilor, să fii Doamne preaslăvit 

Și veşnic nebiruit, nici un rău în preajma Ta 

Veșnic să nu poată sta, nici de Tine apropia. 

Să fugă, să se topească veșnic să nu se mai ivească 
Să fugă și să dispară veşnic să nu mai apară, 


Să nu mai poată face rău Ţie Doamne și la poporul Tău, 
Care Te slăvesc pe Tine 


Şi îţi vrea biruinţă şi bucurii depline. 

să fii Doamne preaslăvit, 

Că ești drept și eşti cinstit. 

Şi fapte bune ai săvârşit, pentru oameni minunate 


Fi slăvit de toţi și toate, pentru a Tale bune fapte 


Că ai scăpat de suferinţă, pe oameni cu credinţă. 
Învierea-Ţi minunată, bine fie cuvântată. 

Şi neuitată nici o dată, în fiecare an bine prăznuită 
Să fie spre slava Ta Doamne și a oamenilor 
Bucurie, slavă Doamne, slavă Ţie și acum 

Și în veșnicie, spre deplină bucurie. 


MAXIMILIAN DUMA 

Voi dragi bujori 

Din satul nost 

Căzuţi la datorie 

Al vostru nume-l pomenim 
În satul din câmpie. 

Vă odihniţi în loc străin 

La cap fără de cruce 

Și fără graiul românesc 

Cu sunetul lui dulce 

În cinstea voastră înălţăm 
Un monument de piatră 
Înconjurat de-ai voști copii 
Care-au crescut pe vatră 
Nepoţii voștri iată-i azi 
Oameni de vază-n lume 
Școliţi sau harnici gospodari 
Vă poart-al vostru nume 

Şi câţi vecini și cunoscuţi 

De voi spun vorbe bune 

Să vodihnească Domnul Sfânt 
Oriunde-ţi fi în lume 

Ne-am adunat cu toţi azi 

La ceas de sărbătoare 

În cinstea voastră aşezăm 

La monument o floare 

Tu cruce sfântă te înalţi 

Şi peste timp tu stai tot trează 
Lacrimi din suflet se preling 
Pe lumânarea ce veghează. 


TEODOR JURCA 


Sea a uita 
Di 
Când m-am născut am văzut cerul 
am întins mâna să-l apuc 
credeam că totul mi se cuvine. 
Cătinel, cătinel, fiule, 
ţi-am dat miliarde de pași să faci drumul, 
vei cădea și te vei ridica 
te vei crede puternic și mă vei huli 
te vei murdări de tine însuţi. 
În drumul tău spre mine 
va trebui să te sprijini pe Celălalt 
să înveţi că singur nu eşti nimic. 
Celălalt, spre Mine te ridică sau te coboară, 
singur te vei pune la încercare 
dorind să dovedești că ești mai presus de Mine 
dar, va sosi şi ziua când vei afla că 
nimic nu se mai întâmplă în afara Voinţei Mele. 
Tată-mi vei spune, nimic mai întortocheat 
decât linia Ta dreapta. 
Atunci am să te iert și-am să-ţi deschid 
ușa Casei Mele! 


FLORICA IACOB 


Sub aripa rugăciunii, 
simt, Doamne, 
căldura iubirii Tale 
străbătând vălul tainei. 
Flămând de Tine, 
sufletul meu îţi aude bătaia la ușă, 
chipul Tău sculptat în cuantele cerului 
de la răsăritul lumii 
îşi lasă umbrele 
peste faţa mea de pribeagă, 
mâna Ta coboară blând, 
a binecuvântat, asupra mea. 
Simt că mă vrei, că mă ierţi, 
îmi dai apă vie 
să-mi spăl orbirea, 
mă chemi să iau masa cu Tine, 
chiar dacă nu sunt vrednică, 
mă salvezi din moarte 
aprinzând făclia mea ... 
Ce naltă-i lumina, Doamne! 
Prof. LUCIA ELENA POPA 


07/1010 Aaa 


Acum de sărbători venim 
lisuse blând și sfânt 

Să nenchinăm cu gând curat 
La crucea ta plângând 


Căci pentru noi Te-au răstignit 
Şi pentru al nost păcat 

Și de atunci ploaia din cer 
Cade pe cruci în sat 


Îţi spală rana ce-a rămas 
Pe Trupul sfânt și blând 

Şi ne'nchinăm înflăcăraţi 
La sfântul Tău mormânt 


În glas de toacă harul sfânt 
Ne cheamă la închinare 

Şi ne rugăm la Dumnezeu 
Cu milă și îndurare 


Sălcuţa a înflorit din nou 
La ceas de sărbătoare 

Și clopotele bat în sat 
Pentru a Ta înviere 


E noaptea sfântă de Înviere 
Şi ceru-i luminat 

Răsună glasuri îngerești 
Hristos a înviat! 


E sărbătoare azi creștini 

E sărbătoare mare! 

Hristos a înviat din morţi 

Să-i cerem toţi iertare! _ 
LIVIA ILCĂU 

ADMITEREA 2014 LA SECŢIA PASTORALĂ A 
FACULTĂŢII DE LITERE, ISTORIE ŞI TEOLOGIE 


Înscriere admitere 

Verificarea aptudinilor muzicale + Testul grilă. 
Afişarea rezultatelor preliminare 

Depunerea și rezolvarea contestaţiilor 


14 — 22. 07. 2014 
23.07. 2014 


24 — 25.07.2014 
24 — 26.07.2014 
24 — 26.07.2014 
28 — 29.07.2014 


30.07.2014 


Calendarul admiterii este flexibil şi poate suferi modi- 
ficări minimale. Recomandăm consultarea regulată a 
site-urilor Arhiepiscopiei Timişoarei şi Facultăţii de Litere, 
Istorie şi Teologie, pentru verificarea eventualelor modi- 
ficări. 


Pentru înscrierea la concursul de admitere, candida- 
ţii vor completa o cerere de înscriere la care se anexează 
două fotografii tip buletin de identitate şi următoarele 
acte (care vor fi depuse într-un dosar plic): 

* copie după cartea de identitate; 

* diploma de bacalaureat sau diploma echivalentă, 
în original; candidaţii care se înscriu pentru concurs şi 
la o altă facultate vor anexa o copie legalizată a diplomei 
şi copia legitimaţiei de înscriere la concurs la prima facul- 
tate, copie care se autentifică după original de către 
secretariatul facultăţii; 

* foaia matricolă cu disciplinele studiate în liceu; 

* certificat de naştere (copie legalizată); 

* adeverinţă medicală tip (analize de sânge, aviz 
psihiatric şi dovada vaccinărilor); 

* diploma de licenţă sau diploma echivalentă cu 
aceasta, respectiv diploma de absolvire (absolvenţii de 
colegiu), în original sau copie legalizată, pentru cei care 
doresc să urmeze o a doua specializare, precum şi foaia 
matricolă pentru candidaţii care doresc continuarea 
studiilor; 

* acte doveditoare pentru cei care solicită scutirea 
de taxa de înscriere la concursul de admitere: copii lega- 
lizate după certificatele de deces ale părinţilor (în cazul 
celor orfani de ambii părinţi), adeverinţă de la casa de 
copii (pentru candidaţii proveniţi de la casele de copii 
şi din plasament familial), copie după certificatul de 
revoluţionar al părintelui, adeverinţă din care să rezulte 
că cel puţin unul dintre părinţi este cadru didactic; 

* scrisoare de intenţie; 


* certificatul de botez; 

* recomandarea de la preotul paroh; 

* acordul scris al Arhiepiscopiei sau Episcopiei căreia 
îi aparţin. 


Candidaţii care au promovat examenul de bacalau- 
reat în sesiunea iunie-iulie 2014 pot prezenta la înscrie- 
rea pentru sesiunea imediat următoare examenului de 
bacalaureat în anul 2014, adeverinţa de liceu, în care se 
menţionează rezultatele obţinute la bacalaureat şi în 
timpul cursurilor liceale, în locul diplomei de bacalau- 
reat. 

Candidaţii pot să solicite două opţiuni de înscriere 
pentru două domenii diferite în cadrul Facultăţii de 
Litere, Istorie şi Teologie, prin completarea a două fişe 
de înscriere distincte, depuse într-un singur dosar 
de admitere. Taxa de 100 de lei care reprezintă înscri- 
erea candidatului acoperă cererile pentru cele două 
opţiuni. 

În urma acestor două cereri, candidaţii se vor regăsi 
pe două liste de clasificare aferente cererilor, dar taxa 
de confirmare în valoare de 150 de lei va fi achitată (şi 
locul va fi confirmat) doar la una dintre cele două opţiuni 
alese, conform dorinţei candidatului/ei. 


Sunt scutiţi de plata taxei de înscriere candidaţii care: 

1) au un părinte (sau susţinător legal) cadru didactic 
(în activitate, pensionar sau decedat); 

2) sunt angajaţi sau copii ai angajaţilor U.V.T; 

3) sunt orfani sau proveniţi din casele de copii. 


Scutirea de taxa de înscriere se va face pe baza unei 
cereri însoţite de acte doveditoare aprobate de Decanul 
facultăţii, cu menţiunea că scutirea de taxă este valabilă 
doar pentru un singur domeniu de studii din cadrul 
facultăţii. 


24 


Învierea 


ACTUALITATEA BISERICEASCĂ 


Praznicul Rusaliilor la Timișoara. Duminică 8iunie, 
în Duminica Rusaliilor, Preasfinţitul Paisie Lugojanul, 
Episcop-vicar al Arhiepiscopiei Timișoarei a slujit la Cate- 
drala Mitropolitană “Sfinţii Trei lerarhi” din Timişoara. 
Înconjurat de un ales sobor de preoţi şi diaconi, ierarhul 
a oficiat sfintele slujbe închinate marelui praznic al 
“Pogorârii Sfântului Duh, în prezenţa a numeroși cre- 
dincioşi timişoreni. În cuvântul de învăţătură rostit, ierar- 
hul a menţionat că Rusaliile reprezintă încheierea praz- 
nicului Învierii Domnului și sunt împlinirea făgăduinţei 
Mântuitorului nostru lisus Hristos, a trimiterii Sfântului 
Duh. După săvârşirea Sfântei Liturghii a fost oficiată 
slujba Vecerniei de luni, după Rusalii, ce poartă în popor 


denumirea de “Vecernia plecării genunchilor”, întrucât 


în cadrul acesteia sunt rostite șapte rugăciuni de către 
preotul îngenuncheat în faţa Sfintelor Uşi Împărăteşti. 
Rugăciunile invocă ajutorul Preasfintei Treimi, amintind 
totodată de cele șapte daruri ale Sfântului Duh care s-a 
pogorât în ziua Cincizecimii. În finalul slujbei, ierarhul a 
transmis tuturor credincioșilor prezenţi binecuvântarea 
Înalt Preasfinţitului Nicolae, Mitropolitul Banatului, încre- 
dinţându-i de purtarea de grijă și dragostea părintească 
a Întâistătătorului lor. Totodată, Preasfinţia Sa a împărţit 
credincioșilor icoane cu praznicul “Pogorârii Sfântului 
Duh” și ramuri verzi, ca simbol al darurilor celor bogate 
ale Sfântului Duh. La ieşirea din sfântul lăcaș, credincio- 
şii au primit şi câte un exemplar din lucrarea “Din viaţă 
şi din Duh” a Arhimandritului Sofronie Saharov, carte 
apărută la Editura Reîntregirea a Arhiepiscopiei Alba- 
luliei. 


Hram mănăstiresc. La praznicul „Nașterii Sfântului 
loan Botezătorul”, marţi, 24 iunie, Mănăstirea Morisena, 
din comuna Cenad, judeţul Timiș și-a serbat hramul. Cu 
acest prilej, Sfânta și Dumnezeiasca Liturghie a fost 
săvârșită de Preasfinţitul Părinte Paisie Lugojanul, Epi- 
scop-vicar al Arhiepiscopiei Timișoarei, înconjurat de un 
numeros sobor de preoţi și diaconi din cuprinsul Arhi- 
episcopiei Timișoarei și Arhiepiscopiei Aradului. Sfânta 
Liturghie arhierească a fost oficiată în biserica mănăsti- 


4, 4 

rii, în prezenţa a zeci de pelerini bănăţeni și credincioşi 
din localităţile învecinate mănăstirii. Alături de credin- 
cioși, la slujba de hram au participat mai mulţi tineri din 
grupul de cateheză „Sfântul loan Gură de Aur”al parohiei 
Timișoara-Fratelia, însoţiţi de pr. Alexandru Ranca. Răs- 
punsurile liturgice au fost date de Grupul psaltic,Sfântul 
loan Damaschin” al studenţilor de la Facultatea de Teo- 
logie Ortodoxă din Arad. În finalul slujbei, Preasfinţitul 
Paisie Lugojanul a transmis credincioșilor prezenţi și 
obștii monahale conduse de monahia Ştefania Fronea, 
stareţa mănăstirii, binecuvântarea Înaltpreasfinţitului 
Părinte Nicolae, Mitropolitul Banatului, încredinţându-i 


totodată, de dragostea și purtarea de grijă a Întâistătă- 
torului lor. 


Vizite canonice și slujiri arhierești. Duminică 1 
iunie, Preasfinţitul Părinte Paisie Lugojanul, Episcop-vicar 
al Arhiepiscopiei Timişoarei a fost prezent în mijlocul 
slujitorilor de la Mănăstirea Săraca din cuprinsul Arhie- 
piscopiei Timişoarei. Cu acest prilej, ierarhul, înconjurat 
de un sobor de preoţi și diaconi, a săvârșit Sfânta şi Dum- 
nezeiasca Liturghie în biserica monument istoric cu 
hramul „Schimbarea la Faţă”. La Sfânta Liturghie au par- 
ticipat credincioși din localitate și din satele învecinate, 
mulţi dintre aceștia s-au împărtășit cu Trupul și Sângele 
Domnului arătănd prin aceasta dragostea faţă de Tainele 
Bisericii. În finalul slujbei, Preasfinţitul Paisie a transmis 
din partea Înaltpreasfinţitului Părinte Nicolae, Mitropo- 
litul Banatului, binecuvântarea și purtarea sa de grijă 
celor prezenţi şi obștii monahale, conduse de arhim. 
Climent Vântu. 

La sărbătoarea Sfintei Treimi - luni, 9 iunie, Preasfinţitul 
Părinte Paisie Lugojanul, Episcop-vicar al Arhiepiscopiei 
Timișoarei a fost prezent în parohia Nădrag, din cadrul 
protopopiatului Făget. Cu acest prilej, ierarhul înconju- 
rat de un sobor de preoți și diaconi a săvârșit Sfânta şi 
Dumnezeiasca Liturghie în biserica cu hramul "Pogorâ- 
rea Sfântului Duh”. La slujbă au luat parte oficialități 
locale și numeroși credincioși din localitate, mulţi dintre 
aceștia s-au împărtășit la momentul potrivit din Sfânta 

Liturghie cu Trupul şi Sângele Mântuitorului. În finalul 
slujbei, Preasfinţitul Paisie a transmis credincioșilor paro- 
hiei și pr. Daniel loan lancu, parohul bisericii, binecuvân- 
tarea şi dragostea părintească a Înaltpreasfinţitului 
Părinte Nicolae, Mitropolitul Banatului. 

Sâmbăta, 14 iunie, preoţii din cadrul Cercului pasto- 
ral-misionar nr. 4 Timişoara s-au întâlnit la biserica cu 
hramul Sf. Apostoli Petru și Pavel, din parohia Recaș ||, 
protopopiatul Timișoara II. Evenimentul a început cu 
Sfânta Liturghie arhierească oficiată de către Preasfinţitul 
Paisie  Lugojanul, episcop-vicar al Arhiepiscopiei 
Timișoarei, alături de pr. protopop Mircea Szilagyi, pr. 
paroh Aurelian Milă și de un sobor de preoți şi diaconi. 
Răspunsurile liturgice au fost date de corul Filoteia al 
parohiei Recaş II. În cadrul Sfintei Liturghii s-au împărtășit 
toți preoții care au luat parte la cercul misionar, precum 
şi mai mulţi credincioși din parohie. După programul 
liturgic s-au desfăşurat lucrările cercului misionar prezi- 
dat de către Preasfinţitul Paisie. 

În Duminica Tuturor Sfinţilor - 15 iunie, Preasfinţitul 
Părinte Paisie Lugojanul, Episcop-vicar al Arhiepiscopiei 
Timişoarei, a fost prezent în mijlocul credincioşilor din 
parohia Timișoara- Calea Lugojului, protopopiatul Timi- 
şoara Il. lerarhul a oficiat Sfânta și Dumnezeiasca Litur- 
ghie în biserica parohială care și-a serbat cu această 
ocazie cel de-al doilea hram. Din soborul slujitorilor au 
făcut parte preoţi și diaconi de la Catedrala mitropolitană 
şi clericii parohiei, în frunte cu pr. paroh Mircea Toie. În 
finalul slujbei, Preasfinţitul Părinte Paisie Lugojanul a 
binecuvântat prinoasele, darurile de bucate aduse în 
cinstea slăvitului praznic. În cuvântul de învăţătură, Prea- 
sfinţia Sa a vorbit despre semnificaţia pomenirii tuturor 
sfinţilor în prima duminică după Rusalii, arătând că aceș- 
tia au semănat seminţele dreptei credinţe în lumea 
întreagă, prin viaţa și lucrarea lor mărturisitoare, sporind 
şi înmulţind Biserica lui Hristos. În încheiere, ierarhul a 
adresat enoriașilor și slujitorilor parohiei un cuvânt de 
binecuvântare din partea Înaltpreasfinţitului Părinte 
Nicolae, Mitropolitul Banatului, precum și îndemnul de 
a sluji în continuare cu aceeași râvnă şi dragoste lui Dum- 
nezeu și semenilor. 

În Duminica a Il-a după Rusalii - 22 iunie, a Sfinţilor 
români, Preasfinţitul Părinte Paisie Lugojanul, Episcop- 
vicar al Arhiepiscopiei Timișoarei, a efectuat o vizită 
pastorală în Parohia Românești, protopopiatul Făget. 
Aici, lerarhul a fost întâmpinat de un sobor de preoţi și 
diaconi, în frunte cu pr. Bujor Păcurar, protopopul Făge- 
tului și pr. Narcis Cristian Tiron, parohul bisericii. Prea- 
sfinţia Sa a săvârşit Sfânta și Dumnezeiasca Liturghie în 
biserica cu hramul “Sfânta Cuvioasă Parascheva”, în pre- 
zenţa a numeroși localnici și credincioși din împrejurimi. 
Din soborul slujitorilor au făcut parte preoţi parohiile 
învecinate, precum și foști slujitori ai sfântului lăcaș, între 
aceștia fiind și pr. Mircea Szilagyi, protopopul protoieriei 


Timişoara II. În cadrul Sfintei Liturghii, Preasfinţitul Paisie 
a hirotesit întru iconom pe pr. paroh Narcis Cristian Tiron 
pentru rodnica activitate pastoral-misionară desfășurată 
alături de enoriași. De asemenea, Preasfinţia Sa a trasmis 
celor prezenţi binecuvântarea și dragostea părintească 
a Înaltpreasfinţitului Părinte Nicolae, Mitropolitul Bana- 
tului. Răspunsurile la Sfânta Liturghie au fost date de 
grupul vocal „Theoforos” al Arhiepiscopiei Timișoarei, 
condus de diac. dr. lon Alexandru Ardereanu. La finalul 
slujbei, un grup de tineri și copiii din parohie, îmbrăcaţi 
în costume populare au susţinut un recital de cântări și 
pricesne. Aceștia au primit din partea lerarhului iconiţie 
și cărţi de rugăciune. 

În Duminica a treia după Rusalii — 29 iunie, de praz- 
nicul Sfinţilor Apostoli Petru și Pavel, credincioșii Parohiei 
Petroman, din cadrul Protopopiatului Deta, și-au prăz- 
nuit ocrotitorii sfântului locaș. Bucuria acestora a fost 
încununată de prezenţa în mijlocul lor a Preasfinţitului 
Părinte Paisie Lugojanul, Episcop- vicar al Arhiepiscopiei 
Timișoarei, care a oficiat cu acest prilej slujba de târnosire 
a Sfântului Altar. În continuare, lerarhul a săvârşit Sfânta 
şi Dumnezeiasca Liturghie, înconjurat de un sobor de 
preoţi și diaconi de la mănăstirile și parohiile învecinate, 
în prezenţa a numeroși localnici. Cuvântul de învăţătură 
a fost rostit de protos. Serafim Grozăvescu, duhovnicul 
Mănăstirii Cebza. În finalul slujbei, Preasfinţitul Paisie 
Lugojanul a adresat preotului paroh Daniel Florin Groza 
şi enoriașilor săi binecuvântarea Înaltpreasfinţitului 
Părinte Nicolae, Mitropolitul Banatului, încredinţându-i 
de dragostea și purtarea de grijă a ierarhilor eparhiei. 

Luni 30 iunie, de sărbătoarea Sfinţilor 12 Apostoli 
Preasfinţitul Episcop-vicar Paisie Lugojanul a săvârșit 
Sfânta Liturghie la mănăstirea Bârsana - Episcopia 
Maramureșului și Sătmarului, împreună cu mai mulți 
ierarhi în frunte cu Înaltpreasfinţitul Mitropolit Andrei 
al Clujului, Maramureșului și Sălajului, cu prilejul hramu- 
lui. 


Constituirea noii Adunări Eparhiale. În ziua de 5 
iunie, la Centrul eparhial din Tmișoara a avut loc ședința 
de constituire a noii Adunări Eparhiale a Arhiepiscopiei 
Timișoarei pentru perioada 2014-2018. După oficierea 
slujbei de Te-Deum în biserica monument istoric din 

incinta Centrului eparhial, membrii aleși ai Adunării Epar- 
hiale s-au deplasat în sala de festivități, unde s-au des- 
fășurat lucrările şedinţei. Din încredințarea Înaltpreasfin- 
ţitului Părinte Nicolae, Mitropolitul Banatului, ședința 
de constituire a fost prezidată de Preasfinţitul Paisie 
Lugojanul, Episcop-vicar al Arhiepiscopiei Timișoarei. În 
cadrul ședinței de constituire au fost validate mandatele 
membrilor aleşi ai Adunării Eparhiale, apoi s-a trecut la 
alegerea membrilor Consiliului Eparhial, alegere făcută 
la propunerea Chiriarhului. De asemenea, au fost aleși 
trei membrii ditori și doi membri supleanţi ai Consisto- 
riului Eparhial, tot la propunerea Chiriarhului. În conti- 
nuare au fost desemnaţi membrii în Consistoriul Mitro- 
politan și au fost desemnaţi trei membri ai Adunării 
Eparhiale, un cleric și doi mireni spre a fi reprezentanţii 
Arhiepiscopiei Timișoarei în Adunarea Naţională Biseri- 
cească. 

La finalul ședinței, Preasfinţia Sa a prezentat celor pre- 
zenţi unul din obiectivele majore ale Eparhiei pe anul în 
curs, ditorial renovarea noului spaţiu ce va găzdui Școala 
Primară „Sfântul Antim Ivireanul” și Grădiniţa „Troiţa”. 

De asemenea, Preasfinţitul Paisie a transmis tuturor 
binecuvântarea Înaltpreasfinţitului Părinte Nicolae, 
Mitropolitul Banatului și a mulţumit pentru prezenţă 
tuturor membrilor aleși și a adresat un îndemn de impli- 
care în rezolvarea tuturor problemelor bisericești, dito- 
ria, social-filantropice și organizatorice la nivelul epar- 
hiei, aşa încât în următorii patru ani activitatea în cadrul 
Arhiepiscopiei Timişoarei să se desfăşoare în conformi- 
tate cu Statutul de Organizare și Funcţionare al Bisericii 
Ortodoxe Române, cu Hotărârile Sfântului Sinod și cu 
Regulamentele bisericeşti în vigoare. 


Conferinţele cu clericii. Urmare celor hotărâte de 
Sfântul Sinod, în săptămâna 2-6 iunie, în Arhiepiscopi- 
aTimișoarei au avut loc primele conferinţe cu clericii din 
acest an, cu tema „2014 — Anul omagial euharistic (al 
Sfintei Spovedanii şi al Sfintei Împărtășanii) în Patriarhia 
Română”. Cu acest prilej, câte un preot din fiecare pro- 
topopiat a prezentat în cadrul întâlnirilor un referat pe 
acest subiect, iar apoi, cei prezenţi să aducă diferite cla- 
rificări sau completări în cadrul discuţiilor pe marginea 


lucrării susținute. Conferinţele s-au desfășurat după cum 
urmează: Protopopiatul Timișoara | și II, 2 iunie; Proto- 
popiatul Lugoj, 3 iunie; Protopopiatul Deta, 4 iunie; Pro- 
topiatul Sânnicolau Mare, 5 iunie și Protopopiatul Făget, 
6 iunie. La conferințele de la protopopiatele Timișoara | 
şi II, respectiv Făget, a participat Preasfinţitul Episcop- 
vicar Paisie Lugojanul, iar la celelalte, delegaţi eparhiali. 


Sprijin pentru Biserica Ortodoxă Sârbă. La îndem- 
nul adresat de către Patriarhia Română eparhiilor din 
ţară, la Timișoara, s-au organizat în această săptămână 
transporturi umanitare pentru ajutorarea persoanelor 
sinistrate din Republica Serbia. 


Cu binecuvântarea IPS Nicolae și cu purtarea de grijă 
a PS Paisie Lugojanul, Episcop-vicar al Arhiepiscopiei 
Timişoarei, eparhia noastră s-a implicat ditor în distribu- 
irea de ajutoare fraţilor sârbi greu încercaţi din cauza 
inundaţiilor catastrofale abătute asupra mai multor loca- 
lităţi. Pentru eficientizarea acţiunii s-a ţinut cont de reco- 
mandările Excelenței Sale Domnul Lazar Manojlovici, 
consulul general al Repubilicii Serbia la Timişoara și al 
Preacucernicului Părinte Marinco Marcov, vicar eparhial 
la Episcopia Ortodoxă Sârbă din Timișoara, privind gama 
de produse ce pot fi colectate. 

De asemenea, în cadrul ședinței Permanenţei Consi- 
liului Eparhial s-a hotărât organizarea unei colecte în 
bani la parohiile din cadrul Arhiepiscopiei Timișoarei, 
punându-se la dispoziția Centrelor eparhiale din ţară un 
cont pentru transmiterea donațiilor. Astfel, în perioada 
30 mai - 10'iunie a.c. în acest conta fost colectată suma 
totală de 93.561 lei, provenind de la Arhiepiscopia Timi- 
șoarei, Arhiepiscopia Iașilor, Episcopia Tulcii și Episcopia 
Severinului. Convoiului umanitar s-au alăturat și ajutoa- 
rele provenite de la Episcopia Caransebeşului și de la 
Episcopia Ortodoxă Sârbă de Timișoara. 

Pentru sinistraţii din Serbia au fost achiziționate pro- 
duse în valoare de 66.324 lei constând din saltele, pături, 
prosoape, scutece de copii, produse de igienă etc. Aceste 
ajutoare au fost transportate în localitatea Paracin din 
Republica Serbia, în conformitate cu adresa Patriarhiei 
Sârbe. În perioada următoare a mai fost organizat un 
transport de alimente în valoare de 27.237 lei, ce a fost 
distribuit parohiilor din cuprinsul Eparhiei de Sabac. 

Ceremonie de absolvire. În sala de festivități a Cen- 
trului eparhial din Timișoara a avut loc joi, 12 iunie, cere- 
monia de absolvire a unei noi promoţii de studenţi teo- 
logi ai Facultăţii de Litere, Istorie și Teologie, din cadrul 
Universităţii de Vest din Timişoara. Festivitatea de absol- 
vire a celei de-a XVII-a promoţii de teologi timişoreni a 
debutat cu Sfânta Liturghie arhierească, oficiată de Prea- 
sfinţitul Părinte Paisie Lugojanul, Episcop- vicar al Arhi- 
episcopiei Timişoarei, la Catedrala mitropolitană din 
Timişoara. Alături de studenţi și profesori, la slujbă au 
luat parte colegi, rude și prieteni ai tinerilor absolvenţi. 
În continuare, programul a continuat în sala de festivități 
a Centrului eparhial, în prezenţa reprezentanţilor Uni- 
versităţii de Vest din Timișoara, ai Arhiepiscopiei Timi- 
şoarei şi a numeroşi studenţi. În cuvântul adresat celor 
prezenţi, Preasfinţitul Părinte Paisie Lugojanul a felicitat 
tinerii teologi pentru absolvirea cu ditori a celor patru 
ani de facultate dit-a îndemnat să pășească pe calea 
slujirii lui Hristos și a semenilor cu încredere, având ca 
modele vrednice de urmat pe Sfinţii Părinţi ai Bisericii. 
Cursul festiv a fost susţinut de Pr. lect. Univ. dr. Constan- 
tin Jinga, de la catedra de Vechiul Testament. În conti- 
nuare, din partea Universităţii de Vest au luat cuvântul 
Conf. Univ. dr. Dana Percec, decanul facultăţii și Pr. conf. 
univ. dr. Nicolae Morar, șeful catedrei de Teologie, iar 
apoi, au urmat scurte alocuţiuni din partea reprezen- 
tanţiilor studenţilor de la specializările Teologie Pastorală 
şi Teologie Didactică, precum și a decanilor de an. 

În încheierea festivităţii, au fost înmânate diplome şi 
le-a fost amintit tinerilor absolvenţi faptul că odată pro- 
movarea examenuluii de licenţă, ce va avea loc în peri- 
oada următoare, aceștia se pot încrie la cursurile de 
masterat pe care Catedra de Teologie le pune la dispo- 
ziţie prin programele de studii postuniversitare ale Uni- 
versităţii de Vest din Timişoara. 


Piatră de temelie. În ziua 30 mai, a avut loc în paro- 
hia Sânpetru Mare, protopopiatul Sânnicolau Mare, 
punerea pietrei de temelie și sfinţirea locului pentru 
viitoarea biserică cu hramul „Sfinţii Apostoli Petru și 
Pavel”. Slujba a fost oficiată de către Preasfinţitul Părinte 
Paisie Lugojanul, Episcop-vicar al Arhiepiscopiei Timi- 
șoarei împreună cu un sobor de preoţi și diaconi din care 
au făcut parte pr. Cristian Constantin, consilier eparhial, 
pr. Gheorghe Sutac, protopopul Sânnicolaului Mare, pr. 
Ștefan Dumitrescu, parohul bisericii şi alţi clerici din 
cadrul protopopiatului, în prezenţa autorităţilor locale 
şi a credincioşilor parohiei. Evenimentul s-a încheiat cu 
oagapă frăţească pregătită de membrii consiliului paro- 
hial. 


Concurs judeţean de Religie. Joi, 12 iunie, la Centrul 
eparhial din Timișoara, în prezenţa Preasfinţitului Părinte 
Paisie Lugojanul, Episcop-vicar al Arhiepiscopiei Timi- 


şoarei s-a desfășurat faza finală a concursului judeţean 
de creaţie religioasă intitulat,Sfântul lerarh Iosif cel Nou 
de la Partoș” ajuns la ediţia a III-a. 

Tema concursului din acest an a fost,„Cultură și cre- 
dință-Spovedania” și stă în strânsă legătură cu procla- 
marea anului 2014, de către Sfântul Sinod, ca Anul oma- 
gial Euharistic și Anul comemorativ al Sfinţilor Martiri 
Brâncoveni. Evenimentul a întrunit 50 de elevi de la mai 
multe școli și licee din judeţul Timiș, finaliştii etapelor 
zonale la cele cinci secţiuni, memorare și recitare de 
poezie religioasă; interpretare de pricesne; scriere și pre- 
zentare de eseu religios; realizare de desen religios. 
Aceștia au fost însoţiţi de profesorii și părinţii lor, precum 
şi de preoţii de la parohie. Juriul a fost alcătuit din pre- 
oţi, profesori de religie și reprezentanţi ai Centrului epar- 
hial din Timişoara, care au ţinut cont în evaluare de ori- 
ginalitatea și creativitatea participanţilor. 

Organizatorii concursului au fost: Arhiepiscopia Timi- 
șoarei — prin proiectul „Creaţie și înnoire prin Tradiţie”, 
Inspectoratul Școlar Judeţean Timiș, Parohia„Adormirea 
Maicii Domnului“ Comloșu Mare și Școala Gimnazială 
din Comloșu Mare. Ediţia din acest an a fost cofinanţată 
de Consiliul Judeţean Timiş și Primăria Municipiului Timi- 
şoara. 

Direct implicaţi în desfășurarea evenimentului au fost 
preoţii și profesorii de Religie din cuprinsul eparhiei, 
iniţiatorul concursului fiind pr.Cristian Tomescu de la 
parohia Comloșu Mare, din protopopiatul Sânnicolau 
Mare. 

Căștigătorii etapei finale a concursului sunt: 

+ Secţiunea Poezie cls. II-IV: Premiul |- Madeea Bugaru, 
cls. A III-a, Şc. Gimnazială Cărpiniş 

+ Secţiunea Desen cls. II-IV: Premiul |- Bianca Rodica 
Beşileu, cls- a IV-a , Şc. Gimnazială Beregsău Mare 

+ Secţiunea Desen cls. V-VIII: Premiul |- loana Vasile, 
cls. A V-a, Şc. Gimnazială Nr. 16 Timişoara 

+ Secţiunea Priceasnă cls. V-VIII. Premiul |l- Darius Dra- 
goș, cls. A VI-a, Şc. Gimnazială Nr. 7 "Sfânta Maria” Timi- 
şoara 

+ Secţiunea eseu V-VIII: Premiul |- Loredana Rain, cls. 
AVIil-a, Parohia Temerești. Premiul |: Adelin Chiș, cls. A 
VII-a, Parohia lecea Mică 


Publicaţii noi. Semnalăm apariţia următoarelor 
publicaţii: 

+ Revista de cultură şi religie rurală editată de Asoci- 
aţia „Arhanghelul”din Birda, Timiș, 2014, an. III, nr.2 (10), 
editată de părintele paroh Valentin Marian Bugariu; 

+ Albumul „Parohia ortodoxă română Giarmata Vii 
1939-2014. 75 de ani de la zidirea bisericii”, Editura 
Partoș, Timișoara, 2014, 22 pp., editat de părintele paroh 
Vasile Suciu. 

